
ZINDUO 


Marehemu Mathias E. Mnyampala aliandika habari za maisha yake wakati 
alipokuwa ameshaona kwamba anakomea mwisho wa uhai wake kutokana 
na kuumwa sana na ndwele miaka 1968-1969. Wakati huo alikuwa 
ameshakuza sana lugha ya Kiswahili kwa ufasaha wake wa kishairi na 
mambo mengine mengi pamoja yake vitabu vyake kuhusu historia ya 
Ugogo, siasa ya Ujamaa, dini na maisha ya wafu maarufu kama Mtemi 
Mazengo na Sheikh Kaluta Amri Abedi. Alikuwa mzalendo mkubwa wa 
Taifa la Tanzania na alijitolea kabisa kueneza lugha yake Kiswahili maisha 
yake yote. Mchango wake Mathias E. Mnyampala kwa fasihi ya Kiswahili 
na Taifa lake ni tukufu, kadiri ya kupewa heshima kubwa ya Nishani ya 
Jamhuri ya Muungano wa Tanzania na Mheshimiwa Rais Ali Hassan 
Mwinyi mwaka 1994. Lakini kumbe dunia ya utafiti wa Vyuo Vikuu na ya 
biashara ya uhariri ilibakia muda mrefu sana uliozidi miaka arobaini katika 


ukosefu wa kumbukumbu na habari za mzungupule huyo wa Kiswahili. 


Nilijaliwa kugundua mswada huo unaoitwa “Maisha ni kugharimia” 
mwaka 2007 mjini Dodoma pamoja na miswada mingi na nyaraka nyingine 
muhimu vilivyokuwa vinahifadhiwa kwa makini sana na mtoto wa pili wa 
mwandishi, Bwana Charles M. Mnyampala. Mtaalamu mkubwa wa 
Kiswahili, Profesa Mlinzi M. Mulozi aliyestaafu sasa kutoka Chuo Kikuu 
cha Dar es Salaam alikuwa ameandika mwaka 1995 kwamba labda mtoto 
wa mwandishi anayo miswada ya baba yake na kuwa bado anaendelea 


kujaribu kuwasiliana na yeye. 


vii 


Alikuwa amepata habari hiyo kutokana na uchunguzi wake kamili kuhusu 
historia ya ushairi wa Kiswahili uliomfikisha mara nyingi mjini Dodoma 
kwa Bi Mary Mangwela, mke wa marehemu Mathias E. Mnyampala. 
Lakini wakati huo Charles M. Mnyampala hakukaa mjini Dodoma. 
Alikuwa bado amesafiri katika sehemu mbalimbali na miswada hiyo kwa 


sababu ya uhamisho wa kazi yake katika Jeshi la Polisi la Tanzania. 


Nilipoanza utafiti wangu kwa ajili ya kuandika tasnifu ya Udaktari kuhusu 
ushairi wa Mathias E. Mnyampala na ujenzi wa Taifa la Tanzania 
nilikutana na Profesa Mulokozi jijini Dar es Salaam. Kwa sababu ya wema 
wake nilipata shauri ya kwenda Dodoma kwa Bi Mary Mangwela 
kufahamu zaidi juu ya mume wake. Nilisafiri nikafanikiwa kukutana na Bi 
Mangwela na mtoto wake Bwana Charles M. Mnyampala aliyekuwa 


amerudi nyumbani kustaafu. 


Bwana Charles M. Mnyampala alinipa heshima kubwa ya kuniamini 
wakati mimi ni mgeni aliyekuja kwa mara ya kwanza kwake akanionyesha 
mswada huo unaoitwa “Maisha ni kugharimia” na miswada mingine baada 
ya maelezo yangu kuhusu mpango wangu wa Udaktari. Wakati huo 
nilikuwa nimefurahi sana kwa sababu ya baraka hii maalum iliyokuwa 
inaathiri vizuri mno maendeleo ya kazi yangu ya utafiti. Pia nilikuwa 
ninaona kwamba miswada hiyo ni hazina kubwa upande wa historia ya 
fasihi ya Kiswahili na historia ya Tanzania, kama hazina ya Taifa la 
Tanzania. Nilimwarifu mara moja Profesa Mulokozi kuhusu ugunduzi 
wangu nikimwamini sana kama mwenye uwezo wa kuendeleza mambo 
hayo zaidi nikiwa ninakubaliana na Bwana Charles M. Mnyampala kupiga 
picha za kielektroni za miswada yote kwa ajili ya utafiti wangu na mpango 


mwingine wa uhifadhi wa kudumu. 


vili 


Kanzi ya Mathias E. Mnyampala inawapa watafiti na wasomaji uwezo wa 
pekee wa kugundua miswada mingi ambayo haijachapishwa. Ilikuwa 
vigumu sana kupiga chapa zamani kwa sababu za taratibu na vikwazo vingi 
katika makampuni mbalimbali ya uchapishaji na gharama zake. Sasa hivi 
mwaka 2013 tunahudhuria mapinduzi ya kweli kwenye upande wa uhariri 
kwa sababu za maendeleo ya mtandao na kompyuta. Kwenye zama zetu za 
kiteknolojia na utandawazi shida si kupiga chapa tena, lugha yoyote iwe. 
Bali sharti uwe na uhodari wa akili pamoja na ufasaha wa lugha na bado 
mwandishi wa zamani kama Hayati Mathias E. Mnyampala anazo fikira 
njema nyingi kuwatanabahisha wasomaji na vijana wa kisasa. La kwanza 
wasishindwe na wasikate tamaa kabla ya kujaribu jaribu na jaribu tena 
mpaka wafanikiwe kabisa au kadiri yake kama yeye mwenyewe 
alifanikiwa kutoka utoto wake katika machunga ya Ugogo, bila kujua 
kusoma wala kuandika hadi umri wa kuoa mke na kulipa kodi, mpaka 
ubingwa wa lugha ya Kiswahili na utungaji wa idadi ya vitabu inayozidi 
ishirini na tano akiwa anadhaniwa na wataalamu wa ushairi wa Kiswahili 
na washairi wenzake wenyewe kuwa malenga mmoja mkuu wa Karne 
iliyopita. 

Bwana Charles M. Mnyampala alikubali kupiga chapa ya mswada huo wa 
Maisha ni kugharimia kwa mara ya kwanza katika shirika lisilo la faida la 
Buluu Publishing. Shirika hilo linashughulika kuhariri vitabu nadra 
vinavyoandikwa kwa lugha ya Kiswahili, lugha ya Afrika au tafsiri zake 
katika lugha nyingine mbalimbali pamoja na historia ya fasihi. Ni mswada 
wa pili ambao haujachapishwa kutolewa sasa baada ya kitabu cha Historia 
ya Hayati Sheikh Kaluta Amri Abedi (1924-1964) kilichochapishwa na 
Ahmadiyya Press mwaka 2011. 


IK 


Ni tumaini langu kuwa vitabu vingine vitatolewa baada yake. 
Ninamshukuru sana Bwana Charles M. Mnyampala kwa kazi yake adimu 
ya kuhifadhi miswada ya Mathias E. Mnyampala kutoka miaka hiyo mingi 


na kugawa hazina yake na sisi wapenzi wa Kiswahili. 
Mathieu ROY (mtafiti, mhariri) 

22 Julai 2013 

Paris, UFARANSA 


Barua-Pepe: mathieu.roy.cu()gmail.com 


DIBAJI 


Tangu kale historia za watu maarufu zilihifadhiwa na vizazi kwa njia za 
maandishi au masimulizi ya midomo tu kwa kadiri ya mtu mwenyewe 
alivyokuwa. Nikiwa ni mtoto wa pili kati ya watoto watatu wa Hayati 
Mathias Eugen Mnyampala ambaye alikuwa mwandishi wa kifasihi, ninayo 
furaha kubwa kuweka mbele ya wasomaji watukufu kitabu hiki cha historia 
hii kutokana na maandishi yake ambayo katika uhai wake kila tukio kwa 
mkono wake akiandika hadi mwisho wa uhai wake. Kama alivyoandika 
katika utangulizi wa kitabu hiki kinachoitwa “Maisha ni kugharimia” ni 
kwamba hakupata bahati ya kupelekwa shuleni bali alijitahidi kujisomesha 
hadi akawa bingwa sawa na wale waliopelekwa shuleni. Kwa hiyo maisha 


yake aliyagharimikia sana katika uhai wake wote. 


Hayati Mathias Eugen Mnyampala licha ya mswada wa kitabu hiki pia 


aliandika miswada ifuatayo ambayo hadi leo haijachapishwa nayo ni:- 


1. UGOGO NA ARDHI YAKE 

MASHAIRI YA VIDATO 

MAHADHI YA KISWAHILI 

AZIMIO LA ARUSHA NA MAANDIKO MATAKATIFU 
UFASAHA WA KISWAHILI 

HAZINA YA WASHAIRI 

MAISHA YA MTEMI MAZENGO 


aa Wa 


Lakini kuna miswada yake mingine ninayokuwa nayo iliyowahi 
kuchapishwa katika sura nzuri ya vitabu wakati angali hai. Vitabu hivyo 


vinapatikana tena au la. 


Zi 


Orodha yao ni kama ifuatayo:- 


jama 


DIWANI YA LAMBERT (iliyesahihishwa na kuhaririwa na Mathias E. Mnyampala) 
WAADHI WA USHAIRI 

UTENZI WA ENJILI 

DIWANI YA MNYAMPALA 

NGONJERA ZA UKUTA I 

NGONJERA ZA UKUTA TI 

KISA CHA MRINA ASALI NA WENZAKE WAWILI 
MBINU ZA UJAMAA 

UTENZI WA ZABURI 

. HISTORIA, MILA NA DESTURI ZA WAGOGO WA 
TANGANYIKA 

11. KITO CHA HEKIMA I 

12. KITO CHA HEKIMA II 

13. FASILI JOHARI YA MASHAIRI 

14. MASHAIRI YA HEKIMA NA MALUMBANO YA USHAIRI 
15. TAALUMA YA KISWAHILI 

16. HISTORIA YA HAYATI SHEIKH KALUTA AMRI ABEDI 


SA 9 AAA Sa AA 


H 
DJ 


Kwa sababu moja au nyingine yale mashirika yaliyokuwa yamechapisha 
miswada ya Hayati Mzee Mnyampala yalisitisha kazi hiyo na matokeo 
yake ni kwamba miswada aliyoiacha haijachapishwa hadi sasa na vile 
vitabu vilivyochapishwa wakati angali hai havijachapishwa kwa matoleo 


mengine na hivyo havipatikani kirahisi. 


Zi 


Baada ya kifo chake Hayati Mathias Eugen Mnyampala, miswada 
niliyoitaja hapo juu kuwa mikononi mwangu nilianza juhudi za kuyafikia 
makampuni mbalimbali ya hapa nchini ili waweze kuchapisha lakini hadi 


leo imeshindikana bila sababu za kuridhisha. 


Mnamo mwezi wa pili 2007 alinifikia Mathieu Roy toka Ufaransa kwa ajili 
ya kufanya utafiti juu ya maisha ya Hayati Mathias E. Mnyampala. Bwana 
Mathieu Roy amekuwa nami kati ya mwaka huo 2007 hadi 2012, katika 
utafiti amefanikiwa kutunukiwa shahada ya Udaktari (PhD) na ndiye 
aliyenipa njia ya kitabu hiki kichapwe. 

Mheshimiwa Hayati Mathias E. Mnyampala alisifika kwa kuanzisha 
mitindo! ifuatayo ya mashairi:- 


MTINDO WA MASHAIRI YA MTIRIRIKO: “Mtindo wa namna hiyo 
humtaka mshairi ambaye ni tajiri wa misamiati wa Kiswahili ili 
asitindikiwe na urari wa vina”. Katika kitabu chake cha Diwani ya 


Mnyampala alitunga shairi akisema:- 
TUNGENI MTIRIRIKO 
Mhariri mhabubu, pokea wangu mwandiko, 
Napenda kuwa hotubu, washairi walioko, 
Si kama nawaghilibu, na kujitia vituko, 


Tungeni mtiririko, na silabi kuhasibu. 


1 Kuhusu miundo na arudhi vya ushairi wa Mathias E. Mnyampala, Taz. k. 323—729 na k. 799— 946 
katika uchunguzi ufuatao (Kifaransa) : 

Roy, Mathieu. MATHIAS E. MNYAMPALA (1917-1969): POESIE D'EKPRESSION SWAHILIE ET 
CONSTRUCTION NATIONALE TANZANIENNE. Diss. Institut National des Langues et Civilisations 
Orientales-INALCO PARIS-LANGUES O', 2013. 

http://tel.archives-ouvertes.fr/tel-00778667 


Kili 


Msichukue ghadhabu, kwa mabavu na vituko. 
Chungulie taratibu, usanifu beti zako, 
Kama wajibu jawabu, ukae kwanza kitako, 


Tungeni mtiririko, na silabi kuhasibu. 


Nisikie Masharubu, wape habari wa Keko, 
Mwingine sikughilibu, na vingine lisiweko, 
Sitoke kwenye kilabu, ukajidai mwandiko, 


Tungeni mtiririko, na silabi kuhasibu. 


Uliza kwanza swahibu, umwendee kwa kicheko, 
Pekee taliharibu, likose hata mwitiko, 
Bali wepuke kidhabu, huyo awe sumu kwako, 


Tungeni mtiririko, na silabi kuhasibu. 


Kisa kilichokusibu, kipate nacho mwandiko, 
Maanaye na sababu, mwanzo ni chokochoko, 
Ni kipawa cha Wahabu, usipate masumbuko, 


Tungeni mtiririko, na silabi kuhasibu. 


Mwendo huo siharibu, vinginevyo lisiweko, 


Ukianza na Hatibu, simwite tena Maiko, 


KIV 


Na uzuri wa dhahabu, sitie mchanganyiko, 


Tungeni mtiririko, na silabi kuhasibu. 


Tungozo ziwe dhahabu, zambatane na mwitiko, 
Wengi wasitaajabu, jinsi ya mtiririko, 
Liimbwapo ni taibu, lipendeze walioko, 


Tungeni mtiririko, na silabi kuhasibu. 


Asiliye ughaibu, moyoni ndilo chimbuko, 
Yaliimbwa na mababu, hao waliokuweko, 
Hawakulewa sharabu, waliotunza tambiko, 


Tungeni mtiririko, na silabi kuhasibu. 


Walotunga ya thawabu, na matusi yasiweko, 
Watunzaji wa madhehebu, na dini na zilizoko, 
Kumtukuza Wahabu, majambo mtakasiko, 


Tungeni mtiririko, na silabi kuhasibu. 


Beti kumi kwa hesabu, hazina mchanganyiko, 
Nimemuweka Katibu, hapo kakaa kitako, 
Kati 'bu' imeratibu, mwisho 'ko' imekuweko, 


Tungeni mtiririko, na silabi kuhasibu. 


KV 


MTINDO WA MASHAIRI YA MSISITIZO: Alianzisha utungaji wa 
mashairi kwa msisitizo. Kila ubeti ulikuwa na kipande cha kusisitiza 
maudhui yaliyotengwa katika ubeti huo. Pia katika kitabu chake cha 


Diwani ya Mnyampala alitunga shairi akisema:- 


NATUNGA MSISITIZO 

Nawapangia maneno, ya sifa na walekezo, 

Na kuzitoa mifano, zinase nyoyo mawazo, 
Usemi wa sisitizo; 

Sisitizo mlingano, usioleta mivizo, 

Maagizo yawe manono, nayatilia mkazo, 


Natunga masisitizo, tungo zenye mwendo mpya. 


Tutunge ya tangamano, wana wapewe agizo, 

Tuwafunze maagano, yasiyoleta chagizo, 
Maovu kuwa katazo; 

Katazo la matukano, yanayoleta mzozo, 

Zogo halina patano, mbele lina maapizo, 


Natunga msisitizo, tungo zenye mwendo mpya. 


KVI 


Utungo una mkono, wa kheri na matulizo, 
Matulizo ya mtuno, usioleta vikwazo, 

Ni mema matangulizo; 
Tangulizo la maono, kwani una bembelezo, 
Watu waache kinzano, kwani huleta tatizo, 


Natunga msisitizo, tungo zenye mwendo mpya. 


Tungo hizi kama ngano, kwa mkulima pendezo, 

Hung'aa katika chano, makapi hata masazo, 
Katu hazina chukizo, 

Chukizo la baya pano, unaoleta ufyozo, 

Bali ni maridhiano, ubani leta chetezo, 


Natunga msisitizo, tungo zenye mwendo mpya. 


Shikamaneni mikono, epukeni angamizo, 

Tuepuke mapambano, maneno ya mkwaruzo, 
Si maungwana utwezo; 

Utwezo wa maumano, uadui pandikizo, 

Cheka muonyeshe meno, siwe kama hatunazo, 


Natunga msisitizo, tungo zenye mwendo mpya. 


KVI 


Zifanyeni mikutano, machungu mtie pozo, 

Mema yale mashindano, kati hayana katazo, 
Bali neno la umizo; 

Umizo lenye mibano, kudhani kama mchezo, 

Akheri uhusiano, tuepuke magombezo, 


Natunga msisitizo, tungo zenye mwendo mpya. 


Tafuteni mapendano, kuepuka ubwakizo, 

Si vibaya makanyano, kwa wale wenye puuzo, 
Tusilete magombezo; 

Magombezo yele mno, na matusi mzo mzo, 

Huvunja shirikiano, bagukano na utwezo, 


Natunga msisitizo, tungo zenye mwendo mpya. 


Vuteni sikilizano, ziada yenu ni tuzo, 

Tuzo la ujulikano, mwororo uso vikwazo, 
Muepuke ambukizo; 

Ambukizo la mang'ano, magomvi na mapaazo, 

Tungeacha matetano, tutunge tungo zijazo, 


Natunga msisitizo, tungo zenye mwendo mpya. 


KVIlI 


Nashona mpya mshono, gazetini ni pambizo, 

Tungo za uwezekano, kama wa nyumba na nguzo, 
Kwa wagonjwa ni uguzo; 

Uguzo dawa ya mbono, isiyokuwa na tozo, 

Tungo mistari tano; wa sita ni mwishilizo, 


Natunga msisitizo, tungo zenye mwendo mpya. 


Si tungo za msumeno, kukwaruza kwa kerezo, 

Khamis kasifu mno, mng'ao wa suko kwazo, 
Zinacho kielelezo, 

Kielelezo fatano, wa kupata elekezo, 

Kisoma watoa jino, acha zipate enezo, 


Natunga msisitizo, tungo zenye mwendo mpya. 


MTINDO WA MASHAIRI YA NGONJERA: Alifufua na kuendeleza 
sanaa na utunzi wa mashairi ya neno ngonjera. Ngonjera ni neno la asili ya 
Kigogo lenye maana ya kwenda pamoja. Ni mashairi yaliyovuma sana 
wakati wa siasa ya Ujamaa. Ambapo watu walitakiwa kuwa pamoja, kuishi 
kula matunda ya Taifa pamoja. Mashairi hayo katika kitabu cha Ngonjera 


za UKUTA, Kitabu cha Kwanza, alitunga shairi akisema:- 


KIK 


NGONJERA NI KITU GANI 
Watu wengi huuliza, “Ni nini maana ya ngonjera? 
Hivyo, kable ya kuendelea na mashairi haya ya ngojera 


Na vidokezo vyake, ninaanza kwa kulijibu swali hilo: 


MDADISI 

Ngonjera ni kitu gani, nasikia kila mara 
Yatamkwa midomoni, tena mbele ya hadhara 
Je maana yake nini, nami nipate busara 


Maana yake ngonjera, nambie nami nijue 


JAWABU 

Ngonjera zina kiini, cha mafunzo ya busara, 
Mafunzo yenye kipini, cha kuamsha fikira 
Za mawazo akilini, na kugeuza majira 


Maana yake ngonjera, ni mafunzo kwa shairi 


MDADISI 

Ni mafunzo yapi hayo; ya hekima na ubora? 
Yatiayo watu moyo, kwa jitihada na ghera 
Ufanisi yaletayo, ya kugeuza majira 


Maana yake ngonjera, nambie nami nijue 


KK 


JAWABU 
Mafunzo yatolewayo, kwa usemi wa hadhara 
Mema yachangamshayo, kwa tabasamu ya sura 


Ni ghibu itumikayo, kwa fikira na busara 


Maana yake ngonjera, ni mafunzo kwa shairi. 


MDADISI 

Jaribu kunitajia, nami nipate yadara 

Mbele yaje nifalia, yawe kwangu kama nira 
Na nitambue dunia, nizinduke mimi jura 


Maana yake ngonjera, niambie nami nijue 


JAWABU 

Ni mafunzo kwa jamia, Ujamaa kuudara 
Siasa kuzingatia, tudhibiti barabara 
Usawa kuufikia, tofauti ni hasara 


Maana yake ngonjera, ni mafunzo kwa shairi. 


MDADISI 

Je nalo Azimio, lililogeuzwa sura 

Lenye matumainio, la kuangusha wakora 
Heri yake majilio, inaonyesha ishara? 


Maana yake ngonjera, nambie nami nijue 


KZI 


JAWABU 

La Arusha Azimio, mabepari lawapora 
Waanguke mwangushio, wanahema kwa papara 
Unyonyaji mwishilio, waisha bila subira 


Maana yake ngonjera, ni mafunzo kwa shairi 


MDADISI 

Ngonjera kila mahala, wazitaja na kuchora 
Zapendwa kama chakula, twache mbali msihara 
Ngonjera zina muwala, za hekima si hasira 


Maana yake ngonjera, nambie nami nijue 


JAWABU 

Kazileta Mnyampala, wa UKUTA kazichora 
Ya siasa na muwala, ya busara na ubora 
Hayana ndani shakala, ila ya njema fikira 


Maana yake ngonjera, ni mafunzo kwa shairi 


MTINDO WA MASHAIRI YA VIDATO: Alianzisha mtindo wa mashairi 
ya vidato. Katika mswada wake wa Hazina ya washairi ameelezea kuwa 
mtindo huo aliuanzisha mwaka wa 1966. Ukifanana kidogo na ule uitwao 


“msisitizo” kwa mawazo mazito na yenye hekima ya mzamo sana wa 


mashairi mazito. Alitunga shairi akisema: 


KZI 


TUSISEME HATUWEZI, AWEZALO BIN ADAMU 
IKIWA nia hatuna, ya kufanya mazoezi, 

Ya kufua na kusana, na kufanya sana kazi, 

VIPI mambo yatafana, nasi tuwe wagunduzi? 


TUSISEME “hatuwezi”; awezalo BINADAMU. 


IKIWA wewe huwezi, waliwezaji wa ng'ambo? 
Meli zina matembezi, baharini kwa mitambo, 
VIPI sisi tuwe bozi, tushindwe madogo mambo? 


TUSISEME “gumu jambo”, awezalo BINADAMU 


IKIWA vyafanywa vyombo, na wenzetu kwa akili, 
Vizuri havina kombo, kila jambo kila hali, 
VIPI tushindwe kiwambo, hali nasi ngurumbili? 


TUSISEME “ni muhali”, awezalo BINADAMU. 


IKIWA wewe kamili, sawa na wale walivyo, 
Binadamu si tumbili, katika hali ilivyo, 
VIPI sisi tujidhili, na kujifanya visivyo? 


TUSISEME “sisi ovyo”, awezalo BINADAMU 


KZI 


IKIWA ndivyo tulivyo, na kama walivyo wale 
Bidii iwafunzavyo,ikiwa wasonga mbele 
VIPI sisi siwe hivyo, nasi tupande kilele? 


TUSISEME “sina ndole”, awezalo BINADAMU. 


IKIWA wenzetu vile, kwenye mwezi wamefika, 
Hadi wakatua ule, kisa cha kuelimika, 
VIPI tushindwe ndwele, magonjwa yakaondoka? 


TUSISEME “tuna shaka”, awezalo BINADAMU. 


IKIWA ni kutandika, mbingu na yake mawingu, 
Nguzo zake kuziweka, hiyo kazi yake Mungu, 
VIPI tushindwe kufyeka, mapori tulime Dengu? 


TUSISEME “ya uchungu”, awezalo BINADAMU 


IKIWA bingwa Wazungu, mambo mengi wataalamu, 
Wajua mingi mizungu, ya mengine na elimu, 
VIPI sione uchungu, tujifunze kwa muhimu? 


TUSISEME “jambo gumu”, awezalo BINADAMU 


KKIV 


IKIWA kisa elimu, na maguvu yatumike, 
Mbali ya wenda-wazimu, na kazi itimilike, 
VIPI isiwe lazimu, nasi pia yatendeke? 


TUSISEME “ni upweke”. Awezalo BINADAMU 


IKIWA siyo wapweke, kumbe sote tu wamoja, 
Umbile na fani zake, rangi zetu siyo hoja 
VIPI sishinde ufuke, tupate nasi faraja? 


TUSISEME “ni viroja”, awezalo BINADAMU 


IKIWA siyo mauja, hufanyaje na yanoge? 
Hata ikawapa tija, ujinga waukanyage, 
VIPI sifanye pambaja, na ujinga tuupige? 


TUSISEME “sisi bwege”, awezalo BINADAMU 


IKIWA waunda ndege, vyomo vile vya ajabu! 
Wakaranda kama nzige, mawinguni wakaghibu 
VIPI nasi tusiige, twondoe yetu taabu? 


TUSISEME “tatusibu”, awezalo BINADAMU. 


KKV 


ALIKUWA MWANADINI: Licha ya sura hiyo ya kisiasa alikuwa 
mwanadini na muumini mzuri ambaye hakuwa na ubaguzi wa kidini, ndio 
maana pamoja na kuwa yeye alikuwa ni Mkristo wa Roman Katoliki, 
mwaka wa 1966 aliteuliwa kufanya kazi katika mahakama ya Kadhi ya dini 
ya kiislamu Ilala — Dar —es- Salaam. Alifanya kazi hiyo kwa ufanisi 
mkubwa. Pia rafiki yake nambari moja alikuwa ni Hayati Sheikh Kaluta 
Amri Abedi ingawa Sheikh Kaluta alikuwa Mwislamu wa dhehebu la 
Ahmadiyya. Katika uga huo wa dini alitunga vitabu vya tenzi za kidini 
“Utenzi wa Injili Takatifu” NA “Utenzi wa Zaburi”. 


UKUZAJI WA LUGHA YA TAIFA YA KISWAHILI: Alikuwa mstari wa 
mbele katika ukuzaji wa lugha ya Taifa ya Kiswahili, akiwa na mtaalamu 
mwingine wa Kiswahili wa kutoka Mombasa Sheikh Shihabuddin 
Chiraghdin waliandika vitabu juu ya Historia ya Kiswahili. Katika uga huo 
wa kukuza lugha ya Kiswahili alikuwa miongoni mwa wasisi wa chama 
cha Usanifu wa Kiswahili na Ushairi Tanzania (UKUTA) akiwa pia Rais 


wa chama hicho. 


Natumia fursa hii kuwaomba wadau wengine wa lugha ya Kiswahili 
kujitokeza na kuchangia gharama za uchapishaji wa vitabu vingine vya 
Hayati Mathias Mnyampala kama nilivyovielezesha hapo juu. 

Basi namshukuru sana Mwenyeezi Mungu kwa kubariki jitihada yangu hii 


hadi kuwezesha kuchapishwa kwa kitabu hiki. 


Charles M. MNYAMPALA (mtoto wa pili wa Hayati Mathias Mnyampala) 
S.L.P 2564 
Dodoma, TANZANIA 


Simu N?: 0755 860581 au 0787 860581 au 0657 373704 


Barua-Pepe: charlesmnyampala(d) yahoo.com 


KKVI 


MAISHA NI KUGHARIMIA 


UTANGULIZI 


Binaadamu hanyamazi hata ukimwona yu kimya lakini moyoni anasema ; 
na kama akilala usingizini lakini kichwa chasema kwa njozi zake. Basi 
binadamu moyo unavyompigapiga kama mwendo wa saa ndivyo mawazo 
yake yanavyokwenda kila wakati mpaka amefikia mauti kusafiri safari 
kubwa ndipo anaponyamaza. Maana roho inakwenda kwanza maisha 


mengine mapya huko ahera. Yakiwa mema au mabaya. 


Ingawa mimi nilijitia shughuli ya kuandika vitabu vingine vilivyopita, na 
kushughulikia kuhifadhi habari za kabila langu. Nilishughulika sana kwa 
kukusanya habari hizo kwa muda usiopungua miaka kumi na moja. Hata 
mwisho nikafanikiwa kutoa kitabu hicho cha “HISTORIA, MILA NA 
DESTURI ZA WAGOGO WA TANGANYIKA” kilichotolewa mwaka 
1954. Kwa vile mawazo yangu hayakuwa na Nanga ya kuyasimamia 
mahali pamoja. Kila mara yanatangatanga. Na kutangatanga kwake 
kumenilazimu mimi kutunga kitabu kingine kinachohusiana na maisha 
yangu mimi mwenyewe. Maisha ya wafu kuna namna nyingi duniani. 
Baadhi ya wengine hujaliwa maisha ya utajiri wa mali ; na wengine fahari ; 
na baadhi yao bidii, na katika bidii hiyo huwafanikisha hata wakafaulu 
wakawa kama wafu wengine mashuhuri kwa ajili ya akili na bidii zao. 


Bidii na utendaji pengine huniletea mwenyewe bahati mwishoni. 


? Ukurasa mmoja wa mswada ulioandikwa kwa mkono na Mathias E. Mnyampala unalingana na ukurasa 
mmoja wa kitabu, maandishi yake yawe marefu au mafupi (mhariri). 


1 


Kitabu hiki kinaitwa jina la “Maisha ni kugharimia”. Asili ya kupewa jina 
hili kuna maana kamili. Utastaajabu sana ukisikia kwamba mtungaji wa 
kitabu hiki hakujaliwa kupelekwa shuleni na wazazi wake mpaka 
alipokwisha balehe, na baada ya kuozwa na kulipa kodi ya serikali kama 
kama watu wengine waliopata bahati ya kupelekwa shuleni na wazazi wao 
au jamaa zao. Hii ndio maana ya jina la kitabu hiki kuitwa “Maisha ni 


) 


kugharimia”. 


Duniani kitu bora ni kuwa na moyo mkuu. Watu wengine wengi hukata 
tamaa na kurudia njiani. Kukata tamaa kunamletea mtu kufifia kwa maisha 
yake. Jaribu-jaribu mpaka umeona umefaulu kabisa. Ukishindwa usikate 
tamaa. Duniani hatukukaa kwa raha ni taabu tu. Lazima kushughulika siku 
zote tu za maisha yetu hapa duniani. Si mfalme, si tajiri, si maskini, si 
fukarai, siku zote twashughulikia. Wewe ukisema labda mfalme ndiye 


mwenye raha, la ! 


Maana halali usingizi upesi akifikiria namna ya kuendesha nchi yake ili 
ipate kusitawi, au kufikiri namna ya kujiweka tayari iwapo itatokea 
mashambulio ya ghafla ya adui zake na jinsi gani atende hata ashinde. 
Kadhalika tajiri nae hufikiri sana jinsi ya kuendeleza utajiri wake, au sivyo 


atapotewa na utajiri na kumjia umasikini ambao utamletea hali mbaya. 


Mawazo hayo huwaletea kukosekana kwa usingizi. Na fukara vile vile 
namna ya kushughulika ili apate riziki yake. Kwa hivyo ulimwenguni 
“Maisha ni kugharimia”. Walimwengu husema “Shida ni mwalimu wa 


maarifa” ni kweli. Tena wanasema : “Ajizi ni nyumba ya njaa”. 


Basi usishindwe. Jaribu jaribu tu mpaka uone mwisho wake. Nani ashikae 
mundu na shoka kufyeka poli hata ashike jembe kulima akakosa mavuno ? 
Taabu na mashaka ulimwenguni ndivyo tulivyoahidiwa — bidi na jasho 
letu ndio raha yetu, na Elimu bila jitihada utarudia njiani na kushindwa 
mitihani. Piga moyo konde kuendelea hata ukiwa mkubwa mpaka 


umefaulu kabisa, au kadiri yake. 


SURA YA KWANZA 
UTOTO WANGU 


Mimi nilizaliwa katika nchi ya Ihumwa mwaka 1917 yadhaniwa Januari, 
zote za kabila na milango ya wazazi wangu imekwisha elezwa katika 
kitabu changu cha “Historia, mila na desturi za Wagogo wa Tanganyika”. 


Hivi sasa nafuata habari za maisha yangu tu. 


Baada ya kuzaliwa mimi, yasemekana kwamba nilitunzwa vizuri sana na 
wazazi wangu wote. Kwa sababu mimi ni mtoto wa kwanza kwa wazazi 
wangu. Matunzaji hayo yanasifiwa ingawa sikutunzwa namna ya malezi ya 
kisasa ambayo ni ya kizungu. Baba alikuwa fundi chuma mhunzi ndiyo 
kazi yake mwenyewe kwa maisha yote aliyoitumikia na mafanikio ya kazi 
yake yalileta kwake utajiri wa mifugo si fedha. Mifugo hiyo ni ng'ombe na 


mbuzi hata mwenyewe niliikuta baada ya kukua. 


Kupendwa kwangu na wazazi wangu wote kulithibitika baada ya kupata 
maizi ya utu uzima. Ingawa nilijua kuwa napendwa, lakini mapendo hayo 
yaligeuka karaha kwangu kwa sababu nilitambua kama mzee wangu baba 


alikuwa kama hanipendi. 


Karaha hiyo iligeuza imani yangu kwa woga. Mara nyingi nilijifikiria kuwa 
labda ndiyo utumwa wausemao kwamba “watoto wa watu zamani 
walikuwa wakiuzwa kwa watu wengine wakawafanya watumwa wao”. 
Kila nilipotaka kukimbilia kwa mama nilijiona kuwa huruma yake 


haikunitosha. 


Vita hivyo vilitulizwa na rafiki mwingine ambaye kwa hakika huko ndiko 
nilikopata faraja ya kufuta majonzi wangu. Na mtu huyo alikuwa babu na 
wapili wake bibi. Wote hawa ndio wazazi wa mama yangu. Urafiki huo 
sikupenda kuucha kwa sababu niliona kwa nafsi yangu kwamba hapana 
faraja wala huruma na pa kukimbilia kuliko hapo kwao. Ingawa 
nikipendelea sana kukaa kwa babu mara kwa mara nilifuatwa kuja 
kuchukuliwa na baba makusudi ya kwenda nyumbani kufunzwa kazi ya 
kuchunga wanyama. Kazi hiyo ilinichosha sana kwa vile nilikuwa ningali 
mdogo bado. Kwa hivyo ilikuwa taabu sana. Sababu ya haraka ile baba 
maana hakuwa na mtoto mwingine wa kuchunga isipokuwa alikuwa 
akiazima watu wengine ; zaidi wapwa zake, nae aliendelea tu na kazi yake 
ya uhunzi. Nami mwisho nilizoea nakukulia juani kila mara kuchunga 


porini. 


Japokuwa ni hivyo alinifuata porini ghafla kunikagua kama naangalia 
mbuzi au hapana. Nakumbuka siku moja aliponikuta nacheza tu na mbuzi 


wako mbali, loo ! Alinitandika kweli kweli na mijeledi. 


Vile vile nakumbuka siku moja Simba alipokamata mbuzi machungani 
ghafla mimi nilikuwa sijamjua Simba mpaka nilipoambiwa na wenzangu 
niliokuwa nachunga nao, nikaogopa sana! Lo mama kusikia hivyo 
alisikitika sana kuwa “mwanangu atakuja liwa porini”. Lakini vile vile 
nashukuru sana kwa faraja ya baba ilikuwa baada ya miezi fulani 


hunichinjia mbuzi mnono kunipa nyama nzuri nzuri na mafuta na mchuzi. 


Hiyo ni faraja kuu sana na kutukuzwa sana wakati huo nami nilikuwa 
nikishawishika sana kwa kushikilia uchungaji wangu. Hata nilipofikisha 
umri wa miaka saba nikatogwa ndewe na kung'olewa meno mawili chini 
kama mila inavyotaka. Uchungaji ilikuwa ndiyo kazi yangu maalum kuliko 


kwenda shamba au popote. 


Wakati ule nilikuwa nikisikia kuwa kuna wasomaji wengine huko upande 
huko mtoni wakati wa kunywesha wanyama. Lakini nafsi yangu nilikuwa 
nikifikiri kuwa “wasomaji” ndilo kabila lao, hao hukaa mahali pamoja 
huko kunakoitwa Missioni. Nilisikia kuwa wana vitabu lakini mimi sikujali 


vitabu ni nini bali nilijali tu uchungaji wangu na wanyama wangu. 


SURA YA PILI 
KUHAMA NA MATOKEO YAKE 


Baada ya hayo wazee wangu walikusudia kuitoka nchi ya Ihumwa kwenda 
huko mbali sehemu za magharibi. Uhamaji huo zaidi ulishikiliwa na baba 
ambaye mjomba wake mwingine alikuwa amehamia huko kitambo na 
yasemekana kuwa amesitawi vizuri sana. Basi walitengeneza safari yao 
kamili. Mnamo mwaka 1925 wakaondoka na makundi yao ya wanyama 


kuelekea Kinyambwa. 


Lakini tulipofika Dodoma ya Biringi aliwakuta kaka zake watatu watoto 
wa baba yake mkubwa walimzuia asiende safari hiyo, kama amechukia 
kukaa kule Ihumwa afadhali wakae pamoja hapo Dodoma. Tulikaa hapo na 
kulima hapo katika nchi ya Dodoma. Mimi uchungaji wangu niliendelea 
nao tu daima. Hapo Dodoma ng'ombe zetu tulikuwa tunanywesha huko 
katika Bwawa la Muyuji. Watoto wenzangu walianza kunifundisha jinsi ya 
kuogelea bwawani, hata wakati moja nilikaribia kufa maji nilipofika mahali 


palipo parefu sana. 


Mwaka huo hatukupata amani nyumbani mwetu kuna wakati mmoja 
nilipokuwa huko machungani nilipanda juu ya mti mkubwa makusudi ya 
kukata fimbo na mijeledi, mti ule ijapokuwa ni mkubwa wakutosha 


uling'oka toka shinani na mizizi nikaanguka pamoja nao mpaka chini. 


Niliumia lakini si sana. Mbuzi na ng'ombe walikimbia kwa kishindo hicho. 
Punde si punde mama alikuwa na mtoto wa kike akinyonyesha akafariki 
dunia ; mama mdogo (mke wa baba, mke wa pili) nae alikuwa na mtoto 
mwanamume akafariki dunia wakati ule ule. Basi baba hakuona raha 
akaazimia kutimiza safari yake ya kuendelea mbele huko Kinyambwa, 
lakini mimi nilirudishwa Ihumwa kwa babu kujitazamia hali ya mwili 
maana nilikuwa naumwa-umwa, nae mzee akaendelea na safari yake 
kwenda Ntangano-Kinyambwa. Wakati huo hakuna mtu yeyote 


aliyethubutu kumzuia tena kuwa asiende, aliendelea akafika. 


Japokuwa baba aliendelea na akina mama na ndugu zangu wadogo kwenda 
huko Kinyambwa lakini huku nyuma Ihumwa kwa babu niliugua sana: 
karibu kukata roho. Walitafuta waganga wa kienyeji kunitibu 
haikuwezekana. Hivyo babu alituma habari kwa baba na mama upesi sana. 
“Uchungu wa mwana aujua mzazi”, mara walifika kuniona. Mimi wakati 
huo sikujitambua ndewe wala sikio ! Ni ajabu wazee wa zamani hawajui 
matibabu ya kizungu ni nini ; hawajui faida ya Hospitali. Kwa hiyo wazee 
wangu waliamrisha tu nibebwe na kupelekwa kwenda kuuguzwa huko, na 
kama kuna hatari ya kufa nikafie huko ugenini. Basi walitengeneza 
machela na kuchagua watu wengine wanane kunichukua kwa zamu njiani 


kuachiana, lakini kwa malipo. 


Basi waliondoka Ihumwa jogoo ya kwanza usiku. Dodoma mjini walipita 
alfajiri. Waswahili wa mjini walikuwa wakisema kwa sauti: “Hao wana 
maiti wanapeleka Hospitali” ; na wengine nao walisema : “Hapana wana 
mgonjwa wanampeleka Hospitali”. Lakini wapi walipitiliza tu 
wanakwenda na machela yao hata kumi na mbili labda wakawasili huko 
Ntangano kwa mtu mmoja aitwae Lugoleyi ambaye ni mjomba wa baba, na 


ndipo walipohamia. 


Baada ya kufika huko wale watu walionichukua wakapewa maksai moja ya 
ng'ombe (kongolo) wakachinja wakala kuondoa maumivu yao, na 
wakafunga safari yao kurudi Ihumwa. Mimi kwa hakika sikujijua 
mwenyewe jinsi gani nilifika ugenini kule, ilikuwa kama njozi tu 
zilizonifikia usingizini. Kweli ilikuwa bahati mbaya au mwaka mbaya — 
Kule nilimkuta dada niliyonyonya nikamwachia nae mgonjwa vile vile. 
Walitafuta waganga wa kienyeji kututibu mimi na dada. Nakumbuka 
mganga mmoja jina lake Ngalya alitoka Ngalanda katika nchi ya Luatu, 
huyo hasa ndiye aliyesaidiwa na Mungu akatuponyesha, lakini karibu 


mwaka mzima. Mwaka huo ndio 1926. 


Kwa kuugua sana mimi nilikuwa nashindwa kutembea miguu inachonyota 
mifupa, lakini mganga huyo ilikuwa kila siku alfajiri nachukuliwa mimi 
natumbukizwa ndani ya kisima cha maji ya kunywesha ng'ombe yaliyo 
baridi sana kukaa humo mpaka saa tatu mchana ndipo ninapotolewa, 


mwisho nikapona kabisa. 


Baada ya kupona sawasawa nikarudia tena kazi yangu ya kuchunga, 
ng'ombe na mbuzi walikuwa wamekwisha zidi sana kwa wingi na kazi ya 
baba ya uhunzi yaendelea moto mmoja. Wakati huo mimi umri wangu ni 


miaka kumi hivi. 

SURA YA TATU 
JANDO. MAMBO YA UJANA NA KUOA. 


Hivyo baada ya mimi kupona kabisa na kupata nguvu na afya wazee wangu 
waliazimia kunipeleka jandoni baada ya mavuno ya kwanza katika nchi ya 
ugenini tulikohamia. Hivyo babu nae (mzaa mama) alinidai kuwa 
anatamani kunitia mimi jandoni, na wazee wangu hawakumvunja 
walimkubalia. Hivyo ndivyo ilipasa tena mimi kurudishwa Ihumwa kwa 
babu kutahiriwa. Wakati huo mama alikuwa mjamzito. Baada ya kuandaa 
mambo yote tayari ilipikwa pombe na vitu vingine vinavyohusiana na 
majando. Nilipelekwa jandoni mimi na wenzangu ambao sitawataja hapa. 
Siku hiyo niliyoingia jandoni na ndiyo siku mama alijifungua vile vile 


mtoto mwanamume ambaye ndiye Sosthenes. 


Majando yetu yaliendelea vizuri sana kwa furaha zinazohusiana. Ng'ombe 
saba, kondoo mbili, mbuzi mmoja walichinjwa kwa vipindi mbali mbali 
nasi katika kikosi chetu tulikuwa wawili tu na ndugu yangu mwingine wa 


mtoto wa kaka ya baba. 


Mwisho mambo yote yakatimia na muda wetu ukawa umekwisha 
ikafanywa nasi wawili tukatolewa, huu ulikuwa ni mwaka 1927, kama 
mwezi wa Agosti hivi. Baada ya kutolewa toka jandoni kule Ihumwa mimi 
nilirejea kule Kinyambwa tulikohamia. Mwaka ule niliumaliza kwa furaha 
za ujana wangu kwa desturi za mila ya kabila langu, na kuendelea na 


uchungaji wangu kama zamani. 

Niliendelea na hali hiyo hata mwaka 1929 ilitokea shida kubwa sana ya kiu 
ya maji kwa kunywa watu, zaidi ng'ombe walihangaika sana. Shida hiyo 
iliishia mwaka 1930 ambapo mvua ilinyesha kubwa sana ambayo iliitwa 


“Linghumhula” maana yake mvua kuu. 


Mapema ya mwaka 1931 niliozwa mke na wazee wangu, kwa mahari ya 
ng'ombe ishirini na tatu. Mwaka huu nilitokea kuwa maarufu sana katika 
kienyeji iitwayo “NINDO” kuwa kiongozi (mwimbizi). Shughuli hiyo 
ilinifanya niwe maarufu na mpenda ngoma hiyo sana, na kupendwa sana na 
vijana wa nchi yangu, hasa mzee wangu alifurahi sana kuona sifa yangu 
ambapo nilitegemewa na wengine. Mwaka huo 1931 niliandikwa kodi ya 
kichwa. Niliishi na mke wangu salama na kwa upendo hata akavunja ungo, 


maana nilimwoa kigori. 


Katika mwaka 1933 mwezi Agosti nilitamani shule ambapo wakati huo 
tuliwasiliwa na mwalimu mmoja toka Bihawana misioni kuja fundisha 
kutaka kuandikwa shule nilikuwa na udongo kichwani mwangu. Mwalimu 
alikataa kuniandika kwa sababu nilikuwa mlipaji wa kodi, tena nimeoa hilo 


liliniletea kizuio kwangu. 

Japokuwa ni hivyo nami sikukata tamaa, nilihudhuria kila siku kukaa 
pembeni nikiangalia watoto wanavyosoma, nami nakariri moyoni. Kadiri 
ya wiki moja hivi mwalimu aliniuliza “mbona wewe unapenda kuja kila 
siku?” Nami nilimjibu: “Hapana mwalimu, napenda kuja kuangalia watoto 
wanavyosoma”. Akaniambia: “Hebu jaribu nawe kusoma”. Basi nilisoma 
yote yaliyokuwemo humo ubaoni. Kufanya hivyo kulimtia moyo wa 


kuniandika ili niendelee na masomo yangu. Basi niliandikwa. 


Maendeleo yangu yalimfurahisha Mwalimu Damiani, tulipofika mwisho 
wa mwaka ule nilikuwa najisomea vitabu kadha wa kadha, zaidi kitabu cha 
Esopo na vitabu vya Dini. Nilikuwa nimetamani vikubwa kuendelea na 
masomo yangu, hasa kwa tamaa ya Dini nilipokuwa nikifunzwa na 
Mwalimu na kujisomea vitabu. Kumbe ulimbwende wangu wa kwanza 
sikuutamani tena ingawa nilishawishiwa na vijana wenzangu na wazee wa 


nchi lakini nilikataa kurudi nyuma bali kuendelea mbele. 

SURA YA NNE 
KAZI YA UALIMU 


Baada ya kubabia kwangu kwa masomo kulinihimiza na kupata tamaa 
kubwa zaidi ya kuendelea mbele. Basi katika mwaka 1934 baada ya 
kumaliza kulima mashamba yetu tuliondoka mimi pamoja na kijana 
mwingine kwenda misioni ya Bahi kupata mafundisho, kwa sababu pale 
Bihawana ni karibu na nyumbani wenzetu watatushawishi pengine tutaacha 


maendeleo au shabaha yetu tuliyo nayo. 


Safari hii tuliondoka katika mwezi Machi 1934 kwenda Bahi. Tulipokuwa 
kule na Padri Aloys Gasehys wa R. C. M. Bahi kuwa kundini na wengine. 
Tulikaa Bahi mafundishoni kama mwezi mmoja tu tuliomba tena ruhusa ya 
kurudi nyumbani kuaga au kuwaangalia sababu katika safari yetu 
hatukuaga tulitoroka tu. Hivyo Padri alituruhusu kwa muda wa juma moja 


tu halafu turudie kule shuleni. 


Kwa bahati mbaya tulikuta nyumbani kuna vita ya Nzige waliozaa vimatu 
wanashambulia mashamba. Mimi ilikuwa lazima nikae nyumbani kwa 
sababu nina shamba na mke kwa hivyo haingelipasa mimi kuondoka 
kumwachia kazi mke wangu pekee na ambapo haikosi hata faini 
ingelinifuata nyuma. Kwa hivyo nilikaa nyumbani kushughulikia mambo 


ya mashamba. 

Baada ya kumaliza mavuno ya 1934 nilijitahidi tena kufuata mafundisho 
hapo Bihawana mpaka mwaka 1934 ukaisha na tulipoanza mwaka 1935 
nilihamia Misioni Bihawana kusoma. Kusoma kwetu sikumbuki kama 
kulikuwa na madarasa sijui. Kwa tamaa hiyo ya kuendelea na masomo siku 
moja nilifika hapa Dodoma Kikuyu C. M. S. Central School (sasa ni 
Alliance Secondary School) niliomba kwa wakuu wa shule hii kama 
wangenipokea mafundishoni. Majibu niliyopewa pale Misioni Kikuyu 
ilikuwa hivi: “Ulete Shs 30/5 kwa mwaka, ama ng'ombe mmoja ndama 
ndiyo ada ya shule”. Hivyo mimi nilishindwa kwa sababu baba hawezi 
kukubali kutoa ng'ombe kwa sababu ya masomo ambayo yeye 
hakupendelea sana na habari hiyo, basi nilirudi nyumbani. Baada ya muda 
kitambo niliendelea tena na mafunzo yangu kule Bihawana ambayo 
hayakuwa na ada, ada yetu kufanya kazi tu za mashamba ya misioni, na 
pale Bihawana nilifaidika sana na mambo ya masomo yangu, hasa kazi ya 


hesabu na jiografia. 


Baada ya kuona kuwa nasongwa sana na watu wa nyumbani hasa wazee 
kwa ajili ya kuacha uchungaji na mke nyumbani, na mambo ya kodi 
niliyokuwa sijalipa ya mwaka wa 1935 niliondoka Bihawana kwenda 


nyumbani. 

Nilipofika nyumbani nilikaa siku chache niliondoka tena na mke wangu 
pamoja kuendelea safari ya Bahi mara ya pili. Hivyo niliondoka na mke 
wangu tarehe 8 Septemba 1935 mpaka Bahi. Kule Bahi niliwakuta 
wenzangu wengi, hasa waliokuwa wamefuata mafundisho ya dini na 
ubatizo. Hivyo na mke wangu tulipokewa kundini mwao. Japokuwa ni 
hivyo mimi nilikaza nia yangu ya mafunzo yote — ubatizo na shule pamoja. 
Mke wangu alishindwa nilimrudisha nyumbani kule Kinyambwa na kwa 
maagizo ya Padri Gasehys aliniagiza nikapate barua ya Padri Yohani wa 
kule Bihawana kama nilikuwa nimeondoka bila makosa mengine, nami 


nilifanya hivyo kama alivyoniagiza. 


Nilifululiza mafundisho yangu yote mpaka tarehe ya 31 Oktoba 1935 siku 
ya Alhamisi nilipata ubatizo, na kwa maendeleo yangu mema nikawa 
nimekubaliwa kwenda shule kubwa R. C. M. Central School Morogoro 
mnamo mwaka mpya 1936. Kwa bahati mbaya ilipofika siku ya 


kusafirishwa ilitokea vizuio baina yangu kwa ajili ya mke. 

Ingawa mimi nilijitetea mbele ya wakuu, na kuwaambia mke wangu 
nitakabidhi misioni mabwana walikataa nakusema kuwa “Mbona alikuwa 
hapa akadai kuondoka? Hatutaki lawama hiyo”. Basi nilishindwa ikawa 


lazima nibaki wenzangu wakaenda. 


Nilirudi kule Bihawana nikazidi kuendelea na mafundisho, baada ya 


kumaliza mafundisho na ya Kipaimara nikapelekwa sasa kazi ya ualimu 


dini. 

SURA YA TANO 
MAENDELEO YA KAZI YA UALIMU 


Ilikuwa tarehe 31 Mei 1936 nilipopata Kipaimara kwa askofu Dismas R. C. 
M. Bihawana. Baada ya hayo ndipo nilipotumwa katika kazi ya ualimu 
huko Mzogole katika nchi ile ile ninayokaa mimi. Nilishika shule mbili: 
nyingine nafundisha asubuhi na nyingine saa nane. Niliendesha kazi hii 
kwa muda wa mwaka karibu. Malipo ilikuwa shillingi saba unusu kwa 
mwezi kwa shule zote mbili. Kwa elimu yangu na hali ya wakati ule 


niliona nina pato. Mke wangu alijifungua mtoto wa kike tarehe 8. 9. 1936. 


Ingawa nilikuwa mwalimu kwa kweli sikuwa na utalaam wo wote juu ya 
kazi yangu vema bali niliendelea kufundisha na huku najisomea 
nakuwaendea walimu wakubwa wenye vyeti vya ualimu hasa kunifundisha. 
Bidii na bahati ilinifanya niendelee vema kujiongezea maarifa. Nilipenda 


sana dini yangu. 


Hivyo mnamo tarehe 20 Desemba 1936 zilitangazwa nafasi za ukarani 
huko Bomani Dodoma. Wenzangu walinishawishi kwamba ningejaribu 
kuuliza nafasi hiyo ningeweza kupata kazi. Lakini mimi nilijidharau zaidi 
kuwa kazi za kikarani ndizo ngumu sana ambazo huhitaji elimu na maarifa 
mengi zaidi kuliko kazi za ualimu nilivyofikiria. Kwa kutiwa moyo hivyo 
niliandika barua yangu ya kuomba kazi Bomani tarehe 29 Desemba 1936. 
Barua yangu hiyo ilipokelewa na Bwana H. R. H. Butterfield, Bwana 
Shauri mdogo ambaye aliniambia kuwa ningefika kesho asubuhi, kwa 


sababu wakati huo ilikuwa ni jioni. 

Asubuhi yake nilifika. Kabla ya kuonana na Bwana Shauri niliambiwa na 
tarishi mmoja aliitwa jina Sasamara alinikemea na kuniambia kwamba 
maneno yale niliyoandika katika barua yangu ya kuomba kazi hayakuwa 
mema hata kidogo, hata Bwana Shauri mkubwa amekasirika nayo. Hivyo 
nilikata tamaa nilianza kutoka nje niende zangu ili kuepuka magombezo ya 


Bwana mkubwa. 


Nilipotaka kutoka mkuu wa matarishi wale jina Mganga Makasi aliniita na 
kuniuliza nilichofuata hapo Bomani. Nami nilimwelezea nae. Aliingia 
ndani kuonana na Bwana Shauri mkubwa amwulize habari zangu. Bwana 
aliniita nikapewa karatasi na kalamu niandike pamoja na hesabu. Nilifanya 
hivyo tukaridhiana na Bwana Baker Bwana Shauri mkubwa bali nilipewa 
neno moja la kuchagua kuwa ninapenda kufanya kazi mwezi wa kwanza 
bila mshahara? Nami nilikubali nikapelekwa kufunzwa kazi huko Dodoma 
Native Treasury (Hazina ya wenyeji) ya ukarani wa Baraza. Hivyo nilianza 
tangu 1. 1. 37. Niliendelea na mafundisho hayo hata nilipoelewa vema 
ikawa niende kufanya kazi ya usaidizi wa karani wa Baraza Kinyambwa 


ambako ndilo Baraza langu. 

Mnamo mwezi wa Julai 37 nilirudi nyumbani nakuacha kabisa kazi hiyo ya 
usaidizi wa Karani wa Baraza nilijiuzulu mwenyewe. Sababu yake niliugua 


sana ugonjwa wa macho karibu kupofuka macho yangu. 


Baada ya kuacha kazi hiyo na kupona ugonjwa wa macho, Mabwana wa 
Misioni walinidai tena kurudi katika kazi yangu ya ualimu na kwamba 
maongezo ya mshahara wangu yatakuwapo. Hivyo nilishika kazi yangu 
(Shs 7/50 $ 2) - Shs 15/. Nilifanya kazi hiyo kwa maendeleo mema 
mpaka mwezi Desemba tarehe 15, 1937. Nilitakiwa tena na Mtawala wa 
nchi yangu kwa vile Karani wake alikuwa amekosa na kuachishwa kazi. 
Kwa hiyo nilirudi tena kazini kuanzia tarehe 23 Desemba 1937 kuwa 
Karani wa Baraza la Kinyambwa. Mshahara wangu wa kwanza nilipokea 


Shs 12/50 nusu ya mshahara wa mwezi ambao ni Shs 25/- kila mwezi. 

SURA YA SITA 
MAENDELEO YA KAZI YA UKARANI 


Baada ya kuanza kazi yangu hiyo chini ya Mtemi Makasi wa Kinyambwa, 
niliendelea vizuri sana na kazi yangu na kwa mawasiliano kamili na 
mtawala wangu. Japokuwa niliitwa Karani lakini elimu yangu haikuwa 
kamili kweli kama walivyo makarani wa leo jinsi wanavyopaswa kushika 


kazi hiyo kwa uwezo wa elimu zao kamili. 


Japokuwa sikuwa na elimu kamili lakini nilijitahidi sana kwa kutaka 
mafunzo zaidi ya maarifa ya kikarani kwa wenye kujua zaidi yangu. Bidii 
yangu ilikutana na bahati ya maendeleo mema kwa majaliwa ya Mungu. 
wakidhani kuwa sitakuwa na maendeleo bali najitafutia kufungwa. 
Ijapokuwa mashaka walikuwa nayo, nami niliendelea tu kidogo kidogo, 


kama wasemavyo: “kulega lega si kuanguka”. 


Mnamo mwaka 1941 nilipata bahati ya kupata sifa njema sana kwa kazi 
yangu, hasa ya kutoza kodi, toka kwa mabwana shauri wa Boma. Sifa hiyo 
ililetwa kwa vile kumaliza kodi nchini mapema tangu 1940 na 1941. Kwa 
ajili hiyo nami nilijulikana na wengine kwa kuwa Bwana D.C. Mr. A. H. 
Le Geyt alikuwa akitangaza jina langu katika mabaraza mengine ambapo 
akikuta kodi bado, kama sehemu nyingine ya Dodoma; Mpwapwa na 


Manyoni (zilipokuwa bado Mpwapwa na Manyoni chini ya Dodoma). 

Mwaka huo ulinijia na bahati mbaya vile vile mimi na Mtemi Makasi 
kiongozi wangu kwa ubovu wa afya. Tangu June nilipata homa kali sana 
nikaletwa Hospitali Dodoma. Baada ya kupona kurudi tena Mtemi Makasi 
akawa mgonjwa sana akapata matibabu akapona. Katika mwezi wa Agosti 
tena nilirudiwa na homa vibaya nikaletwa Hospital Dodoma. Kazi yangu 
nilishikiwa na kijana mmoja ambaye alikuwa Karani wa kodi kwa Boma. 
Baada ya kupona mabwana walifikiria hali yangu labda hewa imebadilika 
vingine wakanipa (Transfer) uhamisho kwenda nchi nyingine ya Hombolo 
kwa Mtemi Mwaluko. Uhamisho wangu ulitokea mwanzoni mwa mwezi 


Septemba, 1941. 


Wakati huo nilionekana kama Karani hodari kwa kazi zote za kikarani na 
utaratibu wake. Mabwana wa serikali walitokea kunipenda kwa bahati. 
Bwana D. C. alinishawishi kama napenda kupata maongezo ya mshahara 
nibadilishwe toka katika N. A. mamlaka ya wenyeji nifanywe Karani wa 
kodi wa Boma (Taz Clerk, Provincial Administration) nami nilikubali 
ikawa mambo yamengojea mwanzoni au mwisho wa mwaka 1941. Katika 
mwezi Novemba 1941 Mtemi Makasi wa Kinyambwa homa kali sana 
ilimrudia iliyonitoa mimi Kinyambwa. Ugonjwa huo ulikuwa ndio wa 
mwisho uliomletea mauti mapema mno tarehe 27. 11. 41. Nilihudhuria 


katika kilio cha huyu mpenzi wangu na mtawala wangu. 

Ahadi ya Bwana D. C. ilitimia kweli mnamo tarehe 24? December, 1941 
nikabadilishwa toka katika Native Authority nikawa Taz Clerk katika 
serikali kuu kwa mshahara wa Shs 40/- kila mwezi, ikawa nimeacha 
utawala wa wenyeji na mshahara wa Shs 25/# kwa mwezi tokea tarehe 


23. 12.37 ikawa ndio mwisho. 

SURA YA SABA 
KARANI WA KODI NA MAENDELEO MENGINE 


Tarehe 1 Januari, 1942 nilihamishwa toka Hombolo nilikokuwa Karani wa 
Baraza, nilihamishiwa Makutupora kwa Mtemi Chitindi. Wakati huo 
nilishika vitabu vya nchi mbili. Baraza la Makutupora na Baraza la 
Dodoma kwa Mtemi Biringi kutoza kodi, lakini stesheni yangu ikawa 
Makutupora. Maendeleo yangu kwa kazi ya kodi yalikuwa mema sana na 


yenye sifa bora. 


Wakati huo nikawa na sifa nyingine vile vile ya uandikaji wa Gazeti la 
Mambo Leo, kama habari za miji na maongezi. Uandikaji huo nilianzia 
Kinyambwa mnamo mwaka 1938 nilikojifunzia, kwa tamaa ya maendeleo 
nilianza kujifunza kusoma Kiingereza. Nilinunua vitabu vya Kiingereza: 
kama Mwalimu wa Kiingereza na vingine vya masomo ya kwanza kwa 
Kiingereza. Niliwaghasi sana waliosoma Kiingereza shuleni ili wanifunze, 
nilikubali kutoa gharama kwao kwa msaada huo na baraka zake Mungu 


nilianza kutambua kitu gani ninachosoma na ninachofunzwa. 


Tamaa ya moyo wa binadamu haina mpaka, wengi wao waliokuwa 
wakinifunza Kiingereza walikuwa Islamu na wengine Wakristo. Wale 
waliokuwa Islam waliosoma Kurani niliwaomba wanifunze kusoma 
Kurani. Waliniandikia katika A. B. C. D. pande mbili Kizungu na Kiarabu. 
Kwa bahati nilijua kusoma na kuandika Kurani ingawa si kama wao. 
Naweza kusoma barua na kuandika majibu bila taabu katika lugha ya 


Kiswahili kwa Kurani. 

Taabu nyingi zilinipita kwa kazi ya kodi, maana sikuwa na nafasi kwa 
kukaa. Ilikuwa safari kila mara bila kupumzika. Ijapokuwa sikuwa na 
nafasi ya kustarehe lakini jina langu lilikuja na sifa sana. Nilipelekwa kila 
mahali ambapo kodi ilipoonekana imechelewa kwisha. Bwana D. C. mpya 
Bwana R. W. Varian alinituma kuingia usandawa wa Wilaya ya Kondoa 
kwa ajili ya kufuata wananchi waliokimbia kodi toka sehemu ya Wilaya ya 
Dodoma. Hivyo nilifika kwa Jumbe Athman Haleki wa Farkwa tukawa nae 


kwa mwanangwa Msangazi Komasi. 


Mwezi Oktoba, 1942 nilitumwa kwenda matumbulu kwa Mtemi Huwao; 
Novemba na Desemba, 1942 nikawa Buigiri na Msanga. Kabla ya 
kumaliza Desemba 1942 niliitwa na Bwana D. C. kwa simu kuwa niwe 
tayari kwenda wasilisha fedha ya kodi na Bwana Shauri wa Manyoni 


ananingoja hapo Bomani kwa safari ya kwenda nae Manyoni. 


Mnamo tarehe 15 Desemba, 1942 nilifika Bomani kuwasilisha fedha zao 
mimi nilisafiri pamoja na Bwana Shauri wa Manyoni H. H. McLery 
akaniacha katika nchi ya Unyangwira ambapo nilifanya kazi hapo mpaka 
mwisho wa mwezi Desemba, 1942. Hapa Unyangwira ilikuwa ni safari ya 
pili kuja maana nilikuwa nimekwisha fanya kazi ya kusaidia kodi wakati 


nilipofika Desemba, 1940 mara ya kwanza. 

Ijapokuwa huu ulikuwa ni muda mfupi tu lakini kazi yote ilikwenda vema 


sana. Nilirudi Dodoma mnamo tarehe 27 Desemba 1942 kuwasilisha fedha. 


Tarehe 1. 1. 43 nilirudishwa tena kule Unyangwira. Kwa sababu Bwana H. 
H. McLery Bwana Shauri wa Manyoni alinidai tena kurudia huko 
Unyangwira kuhesabu watu wote walipaji kodi na kuandika kitabu kipya 
cha kodi. Hesabu ya Unyangwira ilikuwa imeharibika kwa sababu walipaji 
kodi wengi walikuwa wamekwenda vitani kazi ya askari K. A. R. na 
wengine huko Muheza kwa kazi ya kugonga mpira, na kwa taabu 
iliyotokea ya ugonjwa wa shingo wengi walikufa na wengine walihama. 
Basi niliandika na kuhakikisha hesabu kamili ya waliopo nikaandika vitabu 


vinne nikamaliza, baada ya kumaliza nikarudi Dodoma. 


Dodoma sikukaa sana nilitakiwa tena niende huko Mgunduko. Katika 
Baraza la Mgunduko nilifika mwezi Machi 1943 nilianza kuandika hata 
niliombwa nizipitie nchi za juu zilizo ndogo kama Nkonko na Mdaburo, 
kazi hii nilikuwa nimeizoea sikukawia nilimaliza mwishoni mwa mwezi, 
nikarudi Dodoma. Baada ya kufika Dodoma nilitakiwa tena niende 
Manyoni, nilikwenda. Bwana H. H. MacLery alinituma tena kwenda katika 


Baraza la Itigi kuandika. 

Huko Itigi nilifika tarehe 4 Aprili, 1943, nilifanya kazi mwezi mmoja 
nikarudi Manyoni Bomani, na Bwana Shauri akaniruhusu hivyo kurudi 


Dodoma kabisa. 


Dodoma nilifika mwanzoni mwa mwezi Mei, 1943, kuonana na Bwana R. 
W. Varian akaniambia kuwa tuende nae kwenye minada ya ng'ombe, kwa 
amri iliyotolewa ya kupunguza wanyama kwa kuwauza ng'ombe na 
kupelekwa vitani kwa askari. Tuliondoka nae katika minada hata kufika 
Kigwe nilitumwa tena na Bwana nifike Kinyambwa kuangalia wakili 
Mnapa wa huko anafanya nini mbona haleti watu wa kwenda Muheza 
kwenye kazi ya mpira? Nilifika huko na nilirudi na watu pamoja nilimkuta 
pale pale Kigwe mnadani. Lakini nilimwambia kuwa naumwa sana 


akaniruhusu kurudi Bomani, lakini hasa moyo wake haukupendezewa. 


Aliporudi safari alinituma tena kwenda Zanka kwa Mtemi Chonya kutoza 
kodi. Niliendelea na kazi huko tangu Juni mpaka Agosti 1943 ndipo 
nilipopata kuambiwa na D. C. wangu kuwa Bwana Shauri wa Manyoni 
ananidai, kwamba kuna mgogoro wa majumbe wanagombania mpaka, 


niende nikawaamue nikakate mpaka mpya kwa idhini yake. 

Hivyo nilisafiri Manyoni. Sikumkuta Bwana H. H. MacLery alikuwa 
amekwenda Mpwapwa amekuja mgeni J. S. E. Griffiths akanipokea. 
Nilikwenda kukata mpaka wa Makutupora na Kisongo kwa majumbe 
Shomi na Mtandi nikamaliza. Nilipotakiwa kurudi Dodoma kwa vile sifa 
ilikuwa njema Bwana huyu mgeni alinizuia nikakaa Manyoni kabisa kuwa 


ni uhamisho wangu kutoka Dodoma. 

SURA YA NANE 
MAENDELEO YA KAZI MANYONI NA MWISHO WA 
KAZI YANGU. NA MENGINEYO. 


Nilikaa Manyoni tokea Septemba, 1943 katika Baraza la Unyangwira kwa 
Mtemi Mombo. Mnamo mwezi Januari, 1944 nilipelekwa Mdaburo, 
Nkonko na Isseke kwenda kuandika hesabu ya walipa kodi huko maana 
hesabu yao ilikuwa imepungwa sana. Kazi hiyo ilimalizika mwishoni mwa 
Januari nikaenda Manyoni Bomani. Mwezi Februari, 1944 nikapata 
uhamisho kwenda Itigi kutoza kodi ya madreva wa watumishi wengine wa 
Railway. Eti ilisemekana kuwa walikuwa wakaidi zaidi kulipa mbele ya 


Karani wa Mtemi Andu. 


Nilikaa Itigi nikashika madaraka hayo kama nilivyoagizwa, ikawa 
nimeongezewa mabaraza mengine matatu zaidi. Nayo ni Kirurumo, Jiwe la 
Singa na Itumba kuhimiza kodi na kusaidia kazi nyingine nyingi 
zilizohusiana na mambo ya Serikali. Baada ya hayo nikaandika Daftari 
zingine mpya za walipaji kodi. Nilikaa Itigi, Kirurumo, Jiwe la Singa na 
Itumba mpaka mwisho wa mwaka. Kwa bahati mbaya mnamo mwezi 
Novemba, 1944 Mtemi Kilomo wa Baraza la Itumba aliachishwa Utemi. 
Bwana D. C. na Bwana Shauri Bwana P. Gawthomrne walitaka mimi nishike 
kazi ya uwakili kuongoza Baraza hilo mpaka amepatikana Mtemi. Lakini 
mimi nilikataa kabisa. Ndipo nilipolazimishwa na Bwana Shauri nitafute 


ya Itumba. 

Tarehe 20. 12. 44 nilipata livu kubwa nikarudi kwetu Dodoma mpaka 
tarehe 14. 2. 45 nikarudi kazini huko Manyoni. Nilipofika tu Manyoni 
ndipo ilipoanza kazi ya uandikaji au kuhesabu wanyama — hasa ng'ombe 
kwa ajili ya kodi ya ng'ombe ilipoanza. Nilitumwa kuhesabu ng'ombe na 
walipaji kodi katika nchi ya Muhalala kwa Mtemi Paulo Messomapia. Huo 
ulikuwa mwezi Machi 1945, nilimaliza kazi zote, na Aprili 1945 nikaenda 
nchi ya Mgunduko, nilimaliza na mwezi Mei 1945 nikawa Unyangwira 


tulikuwa wawili tukamaliza. 


Wakati huo Bwana J. E. S. Griffiths alikuwa amepata uhamisho kuja 
Dodoma na sisi kule Manyoni tuliangaliwa na Bwana C. C. Harris Bwana 
Shauri. Bwana huyu ndiye aliyeanzisha kazi ya kodi ya ng'ombe. Ingawa 
nilikuwa na bahati ya kupatana na mabwana wengine huyu haukuwa upepo 
wangu hasa kwa kazi yake ya uandikaji wa ng'ombe, na mengineyo ya 
chuki kwangu. Kazi ya uandikaji vitabu vya kodi ya watu na ng'ombe 
iliishia mnamo mwezi Juni, 1945. Baada ya kuona vitabu nimeandika 
tayari nikapewa barua ya kuacha kazi eti kwa sababu ya kupunguzwa 


makarani. Nilicha wakati huo mshahara wa Shs 46/-£ kwa mwezi. 


30 


Basi nilikaa kungojea mwezi wangu uishe nirudi kwetu Dodoma. Tarehe 
31.7. 1945 nikaacha kazi nikapata nauli yangu. Siku hiyo ilikuwa Jumanne 
nilipanda gari la abiria nikarudi Dodoma pamoja na barua ya Bwana Shauri 
kumletea D. C. ili nipate Hati yangu ya kazi (Certificate of Service). Na 
Jumaatano 1. 8. 1945 nikapewa Certificate yangu mikononi mwa Bwana J. 


E. S. Griffiths. Certificate hiyo iliandikwa hivi?:- 


Nane of Officer........et Ni as Mnyampara 


Position held and !””” 
Department 


Period of service: From...... 1 yaa 2 . ” . “ 


Cause of termination ( 
of engagement 


Efficienoy .....-...ssssss0. . 


. 
General conduct........ AU Ai 
aa Aa AA 
3; y 
| | 
| | 
AA | aa 
JB GHIFETIS, DaC... ! | | 
Head of, Department | | | 
E li | 
ji j, MI 
Date..hSt...AUZUSU.,........... 19.45. ) Right thumbprint oi 
bearer, 
Or signature 
| 
Efliciency and General Conduct are assessed as “vi kaoa; ” “Good,” #Fair” or “Indifferent.” ; ; 
G P Dem 47312/12-41/2m | 
; 


Ka Previously work ed for KHative 


uthority"8s £ yA 
to mneii Authority 85 fron 25412/57 


'CERTIFIBD URUB 'COl yi” Tua 
.27th February, 1947. DISTRICP-CONi ISSIONER, 
Aa 


SI. aa , DoDOl: Aa 
(O ROY 2007 (picha) 


3 Kinanukuliwa kwa mkono katika mswada. Nitanukulu vyeti vyenyewe vikiwa vinapatikana (mhariri). 

Basi nilipopata cheti changu nikarudi nyumbani kukaa nikapata nafasi ya 
kufungua kazi zangu za mashamba, na nikapata nafasi zaidi ya 


kujiendeleza na masomo yangu ya elimu ya ukarani hasa Kiingereza. 


Baada ya kulima mwaka 1946 Januari nilipeleka barua yangu kwa Bwana 
mkubwa wa kazi ya Ndorobo Shinyanga. Majibu yalikuja mema waliomba 
vyeti vyangu cha shule na vya kazi. Nilipeleka cheti changu cha kazi, na 
cha shule niliwaambia kuwa sina, sikupata cheti cha shule. Nililetewa 
majibu ya kuniita pamoja na “Government Warrant” ya nauli ya kuendea. 
Ijapokuwa niliandika barua yangu kwa lugha ya Kiingereza kibovu 
nilikubaliwa nikaenda Shinyanga. Kazi niliyotakiwa ilikuwa: “African 
Assistant, Entomologist Laboratory”. Dodoma niliondoka Februari 10, 
1946 nilifika Shinyanga 11 Februari alfajiri. Nilipokewa na mabwana 
wengine mjini nilishinda hapo. Mnamo saa 10 mchana nilipata motokaa ya 
Bwana mkubwa wa huko, kwa jina aliitwa Captain Findler alinipeleka 
mpaka huko Shinyanga ya zamani kwa Director of Tsetse Research 


Department. 

Wakati huo tulikuwa wawili na mwingine mwenzangu aliyekuja toka 
Morogoro. Hivyo tulikabidhiwa kwa Afisa wa kazi yetu Bwana Whatsite. 
Tulizungumza nae hata akatupatia mahali pa kufikia, na asubuhi 
tulikwenda offisini tukagawiwa kazi zetu. Mshahara wetu ukawa Shs 50/5 


kwa mwezi. 


Lakini mimi sikustahamili sana maana baada ya mafunzo ya pale offisini 
lazima kwenda porini kuchukua mafunzo ya kukamata Ndorobo ujue jinsi 
ya kuwanasa na kuwatambua vizuri madume na majike na damu waliyo 
nayo ni ya mnyama gani? Au ya binadamu utambue kabla ya kwenda 
kuipima na darubini. Mimi nilishindwa kwa hofu ya simba na majoka 
porini baada ya miezi michache niliomba kubadilishwa, nao wakakataa 
nikaacha kazi nikapata mshahara wangu nikapewa nauli nikarudi nyumbani 


Dodoma. 

SURA YA TISA 
MAKAO YA NYUMBANI - KAZI YA STOO NA 
NDOROBO. 


Baada ya kuacha kazi ya Ndorobo kule Shinyanga nilirudi Dodoma. Katika 
tarehe 25 Agosti, 1946 nilianza kazi ya Stoo ya njaa kule Manyoni chini ya 
A. G. Stephen D. 0. wa Manyoni. Kazi hii ilikuwa na taabu na usumbufu 
na huzuni nyingi sana. Kila mara tulizika watu waliokufa na njaa ya 
“LIHAMBA YA” kwa hiyo tuliletewa sururu na vyombo vingine kama 
mitalimbo kuchimbia Makaburi kuwa tayari kuwazika wanokufa kwa njaa. 
Kwa kazi hii ya Stoo sikuwa na furaha kamili, maana kama mjuavyo 
mwenye pato ndiye kuandamwa siku zote. Fitina ilikuwa nyingi sana, kuwa 
natumia cha Serikali kilichotolewa kwa wenye njaa kwa njia nyingine. 
Hivyo ilikuwa mara kwa mara mabwana huja ghafla kutaka kuangalia 
hesabu yangu na kukagua baki ya magunia yaliyomo ndani ya Stoo, lakini 
walikuta hesabu yangu inalingana ndani ya vitabu na baki ya magunia. 
Mwenendo huo na upelelezi mwingi ulipopita ilionekana ni fitina wazi, 


wakaniacha niendeshe kazi yangu, na wafitini wakafa moyo. 


Stoo ya njaa Manyoni ilifungwa mnamo 30 Aprili, 1947 watu wamekwisha 
pona njaa. Kwa bahati mwaka huo nami nilikuwa nimelima shamba katika 
fyeka ya Ndorobo Muhalala nilifanikiwa sana kwa mavuno, kwa hiyo 
nilipendelea kukaa pale kuangalia shamba langu na mavuno mpaka nivune. 
Ijapokuwa nilikuwa na nia ya kuangalia shamba langu la Eka kumi lakini 
Bwana Ndorobo aliyekuwa akifyekesha pale Muhalala alionana na Bwana 
Shauri baada ya kazi yangu kufungwa ya Stoo kuwa angependa kama 
Bwana A. G. Stephen ataniruhusu kuwa nae kwa kazi ya Ndorobo kule 


Makasuku Tsetse Clearing Camp. 

Bwana Shauri alimkubalia, wakatuma matarishi wawili kuja kuniita na 
kuwasilisha hesabu yote ya Stoo magunia yaliyobaki. Hivyo nilikwenda 
kuwapa hesabu yao magunia yaliyobaki hayakuwa mengi sana yalikuwa 
magunia themanini na mawili na nusu (8272). Hesabu hiyo ndiyo 


iliyokubaliana na vitabu vyangu na baki katika Stoo. 


Hivyo tarehe 1. 5. 47 asubuhi nilianza kazi ya Karani wa Ndorobo kule 
Makasuku. Nilimkuta Karani wa huyu Bwana Ndorobo amepewa barua ya 
kuacha kazi kwa kuwa hafai kazini. Tulikaa pamoja na Karani huyo kama 
zaidi ya Juma moja akaacha nami nikaendelea na kazi hiyo kwa bidii 
kubwa. Affisa wangu huyu alikuwa mkali sana, lakini nashukuru kwa kuwa 


hakunivunja kauli yangu kila niliposema lenye maana mbele yake. 


Fyeka hii ilikuwa kama vita kwa wingi wa watu walioletwa. Manyoni 
ilileta wafyekaji 1050 na Dodoma 1390 jumla watu 2440. Mimi nilishika 
Muster Roll na vipande vyao. Kila nilipomaliza kuingiza siku zao na 
kujumlisha ilinipasa kuondoka kwenda porini kukagua kama wote wapo 
ama wametoroka na kujificha. Hivyo niliita majina kwa vipande vyao, na 
wote walitokea kuitika na kupewa vipande kule kule kazini. Vipande 
ambavyo sikuwapata nilirudi navyo kambini na walipofika kuvitaka 
iliwabidi waeleze walikokuwa wale walioonekana kuwa hawakuwa na 


ushahidi wa kutosha walikatwa siku zao. 


Wingi wa watu hawa uliwafanya wapate Posho ya kutosha. Walipata unga 
kila siku, maharagwe chumvi, mafuta ya karanga Sukari Guru na Nyama 
kila Juma mara mbili. Walichinjwa ng'ombe kadiri ya kutosha watu 
waliohudhuria kazini siku ile. Kazi zote hizi ziliangaliwa na mimi ingawa 


alikuwako mwangalizi wa Stoo. 

Katikati ya mwezi wa Julai, 1947 Offisa wangu alishikwa na homa kali 
ikamlazimu apelekwa Dodoma au Dar es Salaam, kwa kutibiwa. Hivyo 
ilinipasa kushika madaraka yote juu ya Camp ya Ndorobo badala yake. 
Ilinipasa kuwa macho siku zote. Uangalizi wa Lori la Ndorobo na Dreva 
wake, wafanya kazi wote na wachunga ng'ombe za Ndorobo na hesabu ya 
ng'ombe zao. Mara kwa mara alinifikia Bwana A. G. Stephen kunikagua 
na pengine kunitumia ng'ombe wengine walionunuliwa kwa ajili ya 


Ndorobo. 


Wakati huu kazi hizi nilikuwa nimezizoea bila taabu. Muster Roll Daily 
Works Allocation, Kuandika Voucher za waliofunga na kulipwa mshahara. 
Bwana wa kazi yangu aliporudi toka Hospital mnamo Agosti, 1947 alikuta 


kazi zote zinaendelea moto moja, kwa hiyo alishukuru sana. 


Wakati huo tukawa tumepokea Bwana Ndorobo mwingine mgeni toka 
Arusha ambaye alianzisha fyeka yake huko Itetema akagawiwa wafanya 
kazi toka hapa akachukua robo ya vibarua waliokuwa hapo Makasuku. 
Tulipokea barua toka kwa Bwana Shauri Manyoni kusema : “Bwana D. A. 
Pienaar Tafadhali mruhusu Bwana Mathias E. Mnyampala aende pamoja 
na Bwana Ndorobo mgeni Bwana D. A. Pretorius huko Itetema 
amwonyeshe jinsi ya mpango wa kazi hiyo kwa kuwa yeye ni mgeni. 
Akisha mwongoza na kumtafutia Karani tayari atarudi kwako. Sasa tafuta 


mwingine wa kukusaidia.” 

Mimi nilikwenda na Bwana Pretorius mpaka Itetema nilianzisha kazi ya 
Ndorobo na kuongoza kama ninavyojua hata nilipata Karani mmoja 
nikamwandika nikamwonyesha namna ya kazi hiyo nikamwachia nikarudi 
tena Makasuku kuendelea na kazi yangu kama Kawaida. Bwana Pienaar 
(Tsetse Clearing Officer) alifurahi sana kunipokea tena, nami nilifurahi vile 


vile. 


Baada ya masiku nilizidi kusikia mvumo wa kazi ya Company mpya huko 
Kongwa. Nilipeleka barua yangu ya maombi ya kazi na nilitaja kazi 
ninazozifanya hapo Makasuku. Barua hii niliandika kwa Kiingereza, na 
wakati wote huu nilitumia kuandika barua zangu kwa Kiingereza tu ingawa 
kilikuwa si kizuri. Nilipokea majibu toka Kongwa kunitaka niende huko 
kwa mshahara mwema zaidi na huu nilio nao na kazi ni hii hii tu ya Time- 
keeper overseer. Barua yao ilinifurahisha mno. Sikujizuia nilipeleka barua 
Bomani ya kuacha kazi. Sikupata majibu mpaka yeye Bwana A. G. 
Stephen alipofika kuonana nami kuuliza sababu, nami nilimjulisha sababu 
ya mshahara kidogo. Na Bwana huyu Pienaar alikwisha ng'amua kuwa 
nakwenda Kongwa alimwambia. Hivyo niliongezwa mshahara toka katika 


mshahara wa Shs 35/- nikapewa 15/- zikawa 50/-. 


Bwana A. G. Stephen alikwenda Livu mnamo Septemba, 1947 nyuma 
alikuja Mr. R. W. Smith ambaye kumbe alipewa historia yangu na Bwana 
Stephen, basi alifika Ndorobo akaniita akanambia: “Nasikia unataka kutoka 
hapa”. Nami nilimwambia: “ndiyo”. Mwishoni mwa mwezi Septemba 
nilionana na Bwana Smith kwamba nataka kwenda Kongwa. Nae 
alinishauri kuwa: “usipofanya haraka nitakusaidia, lakini tutafutie Karani 
mwingine alie bora nawe utakwenda”. Nami nilimwagiza mdogo wangu 
Andrea Mnyampala toka nyumbani nikamfundisha kazi akaelewa 
nikawakabidhi. 

Kumbe msaada aliosema Bwana Smith ulikuwa: aliandika barua kule 
Kongwa na Dodoma Labour Ezchange ili waweke nafasi yangu mpaka 
nifike mwishoni mwa mwezi Oktoba, 1947. Karibu ya mwisho wa mwezi 
wa Oktoba Bwana R. W. Smith alifika kule Ndorobo pamoja na Bwana D. 
C. Bwana W. A. Forbes wa Dodoma akaniambia nimekubaliwa kuwa 
nafasi yangu nimewekewa mpaka tarehe 31 Desemba, 1947. Nami 


nilifurahi. 


Kabla ya 31. 10. 47 Bwana Stephen alirudi toka leave. Aliposikia hivi 
alisikitika sana lakini haikuwezekana kwa sababu ahadi zimekwisha 
wekwa. Mnamo tarehe 31. 10. 47 nilifika mbele ya Bwana A. G. Stephen 
kwa safari ya Kongwa, nae aliniuliza kuwa: “Je kama ungestahamili hapa?” 
Nami nilisema: “Nakubali, lakini je kama kazi itafungwa nyakati za kilimo 
mnavyosema”. Hayo yalimvunja nguvu. Basi akanitengenezea safari yangu 
“Warrant” mimi na mke wangu mpaka Dodoma, kile chakula nilicholima 
pale Muhalala niliuliza, Bwana Stephen alinipa “CERTIFICATE OF 
SERVICE” iliyoandikwa na yeye mwenyewe kwa hati ya mkono wake 
kwa wino. Bwana A. G. Stephen alikuwa amekwisha nishuhudia vizuri 
sana tangu aliponiandika kuwa Karani wa Stoo ya njaa, hata 
aliponibadilisha kuwa Karani wa Ndorobo kule Makasuku chini ya Bwana 
D. A. Pienaar, na sifa gani alisikia toka kwa Bwana huyu. Kwa hiyo 
hakuwa na wasi wasi wowote kwa maneno aliyoyaandika katika cheti 


changu. Kwa hiyo Bwana Stephen aliniandikia hivi:- 

Nilipopata cheti changu nilisafiri mpaka Dodoma Labour Ezchange. 
Nilipofika Dodoma kabla ya kuonana na Clerk YVc wa Labour Ezchange 
tulionana na Bwana R. W. Smith ambaye alijaribu kunishawishi nibaki pale 
Dodoma atanipa kazi, lakini nilipoona kuwa mambo yenyewe yana 
mafikirio nae vile vile aliniambia: “Sitakuzuia zaidi, bora ufike Kongwa. 
Baada ya miezi miwili au mitatu nitakuletea barua kuuliza kama utakuwa 
bado unapenda kuishi Kongwa. Lakini ninavyojua Kongwa ilivyo na 
vumbi lake labda hutapenda kuendelea zaidi”. Hivyo nilisafiri Kongwa na 


nilifika tarehe 4. 11. 47. 

SURA YA KUMI 
KARANI KATIKA PAULING £ CO. LTD KONGWA NA 
MAREJEO KATIKA BOMA DODOMA. 


Mnamo tarehe 5. 11. 47 ndipo siku tulipopelekwa kupimwa na Bwana 
Mganga. Tulihudhuria saa nane pamoja wengine. Kwa bahati nilisifiwa 
kwa afya yangu. Baada ya hayo nikawa nimeandikwa. Nilikuwa katika 
namba 240 ya makarani ndani ya kitabu. Labour Officer Bwana Bobet 
alinipeleka kwa Chief Time-keeper, Bwana Paterson. Nilipokewa nae na 
kuniuliza maswali machache kwa Kiingereza akaniandikia barua kupeleka 
kwa Chief Cashier, Pauling << Co. Ltd. Bwana huyo alinikaribisha vizuri 
na nikaitwa ndani ya Hema kufanya mtihani wangu. Mtihani wenyewe 
haukuwa mkubwa sana, bali ilikuwa utungaji kwa Kiingereza na 
kusemezana Kiingereza, kwa sababu mabwana wengi walioianza Company 
ya Kongwa hawakujua kusema Kiswahili. Kwa bahati njema nilipita 


nikakubaliwa. 


Kazi niliyoanza ilikuwa Karani wa Muster Roll na vipande Time-keeper. 
Nilifanya katika Offisi hiyo ya Chief Time-keeper pamoja na makarani 
wengine wawili, mmoja Mfipa na wa pili Mpare. Lugha iliyotumiwa 


ilikuwa Kiingereza tu, mpaka tutoke ndipo tutumie Kiswahili. 

Baada ya mwezi mmoja nilipata uhamisho kwenda Offisi nyingine ya 
Sanitary Engineer Bwana F. J. Hore. Katika Offisi hii nilikuwa peke yangu 
tu. Hapa nilitumika kama kazi mbili, Karani na mkalimani, maana 
watumishi walipokuwa wakitaka kusema na Bwana walinambia mimi, na 
nilimwambia Bwana Hore; na majibu yake alinambia na kuwaambia watu. 
Mwendo huu ulikuwa mwema kwa sababu ulinilazimisha mimi kutumia 
ulimi wangu kila siku kwa lugha ambayo ni ngeni kwangu, kadhalika 


kusikiliza na kujiendeleza. 


Malazi yetu yalikuwa ndani ya mahema. Kila mwanamume aliyeoa 
alizuiwa kuleta mkewe humo ndani ya kampuni. Waliopendelea 
kuwapeleka wake zao waliwaweka au kuwajengea mbali huko nje ya 
kampuni. Kwa hiyo taabu na raha vilishirikiana mkono kwa mkono. Hivyo 
wasiokuwa na mazoea hayo walishindwa na wengi wao walifuta kazi kwa 


muda si mrefu. 


Mwishoni mwa mwezi Desemba 1947 nilipokea Barua toka Dodoma 
Bomani. Barua hiyo iliandikwa na Bwana R. W. Smith (D. 0.). 
Alinikumbusha kama bado napenda Kongwa au sivyo. Kwa vumbi jingi la 
Kongwa na hali ya tabia yake, nilishitukia nimeandika barua kuwa awe 
tayari kunipokea mwishoni mwa mwezi January, 1948. Kwa kweli ahadi 


hiyo ilitimia nikarejea Dodoma mnamo 31. 1. 1948. 


42 


Nilipokewa na Bwana R. W. Smith kwa furaha akaniweka katika kazi ya 
kodi kwa mshahara wa Shs 61/- na Kongwa nikaondoka ambapo nilikuwa 


napata mshahara wa Shs 60/- pamoja na Posho. 

SURA YA KUMI NA MOJA 
KAZI YA KODI TENA NA MAENDELEO MENGI 


Katika tarehe 1 February, 1948 nilaanza kazi ya Karani wa kodi. Kati kati 
ya mwezi huo nilipelekwa Nondwa. Nilikaa Nondwa mpaka mwezi wa 
Mei, 1948. Juni nilihamishwa tena na kupelekwa lItisso ambako nilikaa 
mpaka mwezi Septemba, 1948. Tena Oktoba 1948 nilirudia Nondwa kwa 


uhamisho. 


Mazoea hayo ya uhamaji au kutembea-tembea kama yalikuwa yamenitoka 
na niliyasahau kabisa kwa muda wa miaka michache iliyopita wakati 
nilipokuwa nafanya kazi hiyo. Haikuwa vyepesi, lakini kazi mtu anayoijua 
kujikumbusha ni vyepesi, hivyo mara nilizoea safari safari na uhamisho 


vile vile. 


Nondwa nikahamishwa tena mwishoni mwa mwezi Julai, 1949. 
Nilikwenda Itisso na Zanka kwa muda tu kwa miezi miwili Agosti na 
Septemba. Mwishoni mwa mwezi Septemba nilihamishwa nikaenda 
Kikombo. Niliishi Kikombo tangu Oktoba 1949 mpaka Aprili, 1950. 
Nilipata uhamisho kwenda Matumbulu kwa Mtemi Luwao, maana kule 
Kikombo ilikuwa kodi ya 1950 imekwisha. Kwa bahati nilimaliza kodi ya 
huko mpaka Agosti, 1950. 


Katikati ya mwezi Agosti nilipokuwa safarini Matumbulu nilipokea barua 
ya Bwana D. C. kuniarifu ya kwamba: “Kodi ya Matumbulu imekwisha, 
kwa hiyo umechaguliwa tena kwenda Kongwa kutoza kodi katika kampuni 
ya O. F. C. kwa idhini ya Bwana P. C.”. Kwa hiyo nilisafiri kwenda 


Kongwa mwanzoni mwa mwezi Septemba, 1950. 

Nilifikisha barua yangu kwa Bwana D. C. wa Kongwa F. A. Giles nilimpa 


barua niliyopewa na Bwana Shaw D. C. wa Dodoma. 


Nilikaa Kongwa Septemba na Oktoba, 1950. Mwezi Novemba nilikwenda 
livu yangu ya siku ishirini na nane. Baada ya likizo mnamo mwezi 


Desemba nilikwenda kutoza kodi Kinyambwa. 


Mwanzoni mwa mwaka nilibadilishwa kwenda Dodoma-Nala ambako 
nilifanya kazi mpaka tarehe 31. 3. 51 nikabadilishwa kutoka katika 
mamlaka ya Boma kwenda katika mamlaka ya wenyeji kuwa Karani wa 


Baraza la Rufaani ya Watemi wote wa Wilaya ya Dodoma tarehe 1.4. 51. 


Wakati huu nilikuwa nimechukua masomo mengine kama kujifunza Taipu 
kama ilivyo kawaida yake na mbio za kupiga Taipu. Hivyo Bwana Shauri 
mmoja aliyekuwa chini ya D. C. alipendelea sana kama ningefanikiwa 
kupita mtihani huo. Wakati huo nilikwisha chukua masomo mengine tena 
kutoka Premier College Nairobi ya “Book-keeping and Accountancy”. 


Niliendelea vizuri sana. 


Wakati huo wote cheti changu cha Boma nilikuwa sijapata pamoja na P. F. 
yangu. Sikupata upesi vyote, maana walisema mambo yote yako mikononi 
mwa Wakuu wa Dar es Salaam, kama Accountant General kwa ajili ya P. 


F. na Chief Secretary kwa kusaini Cheti changu. 

Baada ya hayo nilipokea Cheti kilichoandikwa hivi:- 


TANGANYIKA TERRITORY 


Certificate of Service 


MATHIAS E.MIYAPALA...............emem. 
TAK CLERK, PROVINCIAL ADIINISTRATION. 
DODOMA, DISTRICT, 


Name of Oficer..... 


Position held and Department 


Period of Service: From 1/2/1948 sha SI 
Ga termination of engagement ..Resigned. B0 VON AA da 
Efficiency. Very Good ; Yo5/s iso 
3-210-56 
General conduct Very Good. 
Wa 3 
KIA Ten. - | 
Ya - E. T KI j 
SEA AA 
aa Y 


Mwa. YA | zi ga je 
sai, ii ma YA wa 


Eficiency and General Conduct are assessed ns “Very Good,” ''Good,” Fair” or “Indifferent” 
| ; 


G.P.Dsm. $ 59216 548 5m 

Fedha yangu ya P. F. nilipata pia baada kupata kwanza Certificate yangu. 
Basi ikawa mshahara wa Shs 73/? nimeuacha na kuanza mshahara wa Shs 
75/5 na nyongeza fedha ya gharama ya kuishi. Nikajiona naendelea vizuri 


na elekeo lenye tamani. 

SURA YA KUMI NA MBILI 
MAENDELEO YA KAZI YA HAZINA YA WENYEJI NA 
MATOKEO YAKE 


Maendeleo ya kazi yangu katika Hazina ya Wenyeji yakawa mema sana. 
Kazi niliyoanza ndiyo kuwa Karani wa Baraza la Watemi wote wa Wilaya 
ya Dodoma. Kwa vile nilikuwa nimechukua masomo yangu ya Taipu 
niliambiwa na Offisa wangu kuwa sitapata maongezo ya mshahara wangu 
mpaka nimepita mtihani huo wa Taipu. Wakati huo nilikuwa na mshahara 
wa Shs 75/# tu. Nilianguka mara 2 mtihani huo. Mnamo tarehe 1. 11. 1951 


nikapita. 


Wakati huo nilianza shughuli nyingine nyingi. Nilianza kukamilisha habari 
za uandikaji wa kitabu cha kwanza cha “Historia mila na Desturi za 
Wagogo”. Punde si punde, nilishauriana na watu wengi na mabwana wa 
Serikali Kuu kuanzisha Gazeti moja jipya la nchi ya Ugogo. Kwa 
majadiliano lilichaguliwa jina la “WELA” ndilo lililokubaliwa na wengi 
likaanzishwa mwezi Oktoba, 1952. Na Mtengenezaji wa Gazeti “WELA” 


akachaguliwa mimi mwenyewe. 


Kushinda kwa mtihani huo wa Taipu kulinifanya niongezwe mshahara 
wangu toka Shs 75/” nikaongezwa Shs 20/- zikawa Shs 95/-. Nililipwa 
vile vile malipo ya nyuma tokea Septemba 1951. Nilipofika mwaka mpya 
1952 nilipata maongezo Shs 5/- zikawa Shs 100/-. Basi kwa hivyo 
nilijiona na maendeleo mema yananikabili, na watawala wangu wote na 


mabwana wa Serikali nikawa na upepo nao mwema. 


47 


Kwa bahati njema mwezi wa Machi, 1952 nilipachikwa mzigo mwingine 
kwa vile Katibu wa Hazina ya Wenyeji alitoka (N. A. Secretary) 
nilichaguliwa mimi. Badala ya jina la Secretary nikaitwa N. A. Staff Clerk. 
Hivyo niliongezwa Shs 20/” nikawa na 120/# kwa mwezi. Hivyo kazi 
nilizozifanya zikawa zimeongezwa zaidi na mamlaka yote ya utawala wa 
wenyeji yakawa mikononi mwangu bila kinyume, upepo na nuru vikazidi 
kukua na kuongezeka na walio viongozi wangu mnamo mwaka huo 1952 
nilichaguliwa tena na Halmashauri ya Social Welfare Centre kuwa mtunza 


Hazina yao kwa Dodoma. 


Mwanzoni mwa mwaka 1953 ndio ulikuwa mwaka wa bahati njema sana 
na mbaya kwangu. Niliongezwa Shs 55/- nikawa na mshahara wa Shs 
175/- kuanzia Januari 1, 1953. Wakati huu sikuwa N. A. Staff Clerk, bali 
Secretary mzima, na kazi ya Karani wa Baraza la Watemi nikamwandika 
mtu mwingine mimi nikashika madaraka makubwa na uongozi wa Gazeti 
letu, na mengineyo mengi. Lakini jicho la kipanga halipendi kuona usitawi 
wa vifaranga vya kuku ugani. Na kila mara utukufu wa mtu huchukiza 


miongoni mwa nyoyo za watu wa roho chafu. 

Mnamo tarehe 25. 3. 53 Bwana Shauri (D. O. 1.) aliondoka kwenda livu 
kubwa. Na mwishoni mwa mwezi Aprili, 1953 District Commissioner 
wangu akaenda livu kubwa vile vile. Watafutao vipengee walipata nafasi 


hapo. 


Tarehe 3. 6. 53 nilipata kufikiwa na Bwana Rashidi M. Kawawa kwa ajili 
ya utafutaji wa Hadithi ihusikanayo na upiga picha za Sinema ya Kiafrika. 
Kwa vile nilikuwa mimi ndiye mtoa habari kwa Radio (Radio News 
Correspondent) na mtengenezaji wa Gazeti la “WELA” nilichaguliwa mimi 
kumshauri Bwana Kawawa hata akafanikiwa kazi yake. Na kwa vile 
nilikuwa nimekwisha tunga kitabu changu cha “Habari za Ugogo” 
likachaguliwa jina la “CHALO” ikawa Sinema hiyo ikaitwa “CHALO, 
AMERUDI”, toka katika kitabu hicho. 


Kwa bidii yote nyingi iliishia hapa, ikawa kazi yangu imeishia tarehe 31.7. 
53. Labda kwa kutokuwa na elimu ya kutosha, ama bahati ina ukingo wake 
mambo yangu yaliharibikia. Walionipenda wakawa na masikitiko makuu 


na waliochimba shimo wakapiga vigelegele na kufunga vibwebwe. 

Wakati huo nilikuwa nimejipatia vyeti kama viwili vya aina mbali mbali na 
maendeleo makubwa mno. Hivi ndio vyeti nilivyojipatia wakati nilipokuwa 


N.T.:- 


al aa ai ai MA 


7 WA JI Prophecy Bible Sc pool 


CERTIFICAT a AWARD N 


O ROY 2007 (picha) 


Cheti hiki nilipata kwa vile nilikuwa nikitangatanga kutafuta elimu ya aina 
nyingi. Hii nilichukua kwa kusomea Biblia. Shabaha yangu kuu ni 
kujiendeleza na Kiingereza kwa kusoma na kuandika. Masomo hayo kwa 
kweli yaliniendeleza sana na kupata kujua mambo ya aina nyingi na zenye 


asili mbali mbali. 

Basi baada ya hii nikapata ile ya Taipu iliyoandikwa hivi:- 


CENTRAL PROVINCE DISTRICT OFFICE 


)JODOMA 


Ma nah 


ZA NI 1 Rh | 
Ref. No. MOJA L. 151U0N 


CERTIFICATE. 


Clerk, Native Treasury Dodoma has 


” MAU 


ng test with a speed of 


A 
ai 


DISTRICT COM 


O ROY 2007 (picha) 


Mafunzo haya ya Typewriting nilichukua kusomea Touching method. 


Kwa bahati nilipita maneno yaliyokuwa yananilazimu ni 25 kumbe 


nikapata 32 kwa dakika baada ya kuanguka mara 2 hivi mbele ya Boma. 


Mbio za sakafuni huishia ukingoni nikarudi kuchunga bata na kebehi 
nyingi zanifuata. Dunia ni mti mkavu kila kiumbe hukutana na machungu. 
Kuna siku za vicheko na vigelegele, halafu siku za huzuni vilio na 
mahangaiko ya moyo na majuto kwani yote hayo yaliumbwa. Bali 
mwanamume hakati tamaa ikiwa kufa hakujakufikia bado kaza moyo na 
nia mbele utazame upeo wa maisha yako mengine yaliyobaki. Kwani 
Bwana Mungu ni mwenye huruma. Kitamu hukigeuza kiwe kichungu, na 
kichungu kikageuka asali — bali safi nia yako kila mara kuwa nyeupe mbele 


ya Mungu na kwa wenzio. 

SURA YA KUMI NA TATU 
MAJUTO HUJA NYUMA 


Baada ya mgogoro na kuacha kazi kwangu katika Hazina ya Wenyeji 
nafasi yangu ilibaki tupu haikupata mtu mpaka Bwana D. C. wa zamani 
aliporudi toka katika livu yake. Bwana huyu ni Mr. J. T. A. Pearce. Alikuta 
mambo yamechafuka na kuharibika kabisa. Masikitiko yake kwa ajili ya 
kazi yangu yalimwingia moyoni. Hakuacha aliandika barua kwa Bwana P. 


C. Mr. L. M. Heaney, nae alikubali kuwa nirudie kazini. 


Mnamo tarehe 10. 5. 54 kulikuwa na mkutano wa Halmashauri ya Wilaya 
ya Dodoma yalizungumzwa juu ya kazi zangu na Halmashauri nini 
wanafikiri? Hivyo kila Mtemi na Halmashauri walikubali na kupendelea 
nirudi kazini, maana kila mmoja alijua kwa nini machafuko hayo yalitokea. 
Basi ikawa lazima nirudi kazini, hasa nifungue tena Gazeti la “Wela” 


ambalo lilikuwa limefungwa na halina kiongozi na mtengenezaji. 


Mnamo mwisho mwa Mei, 1954 niliitwa na Bwana D. C. nami 
nilihudhuria lakini mashauri yetu hayakumalizika siku ile ile, 
yakaahirishwa mpaka tarehe 9. 6. 54 baada ya Bwana D. C. kurudi kutoka 
safarini. Tarehe hiyo kweli tulikutana nae, na niliambiwa “Umechaguliwa 
tena na Halmashauri ya Wilaya urudie kazini kwako, na zaidi hasa 
uendeshe Gazeti lako kama zamani”. Mimi niliuliza habari za malipo ya 


mshahara. 

Na nilijibiwa kuwa “Utaanza upya tena, baada ya muda kupita ndipo 
utarudishiwa mshahara wako wa Shs 175/””. Basi nilivyosikia vile 
nilijiona upendo au uchaguo huo haukuwa na stahili kwangu, basi nilitafuta 
moyoni sana ili nigundue kinachonielekea. Hivyo nilimjibu kuwa “Bado 


nafikiri halafu nitatoa majibu kamili”. 


Uchaguo wa moyo wangu ukawa nielekee kwanza pande za Boma la 
Kilosa. Hivyo niliondoka tarehe 11. 6. 54 Ijumaa na abiria ya usiku na 
nilifika alfajiri Kilosa 12. 6. 54. Siku ya Jumaatatu 14. 6. 54 nilifika 
Bomani Kilosa kuonana na Bwana Labour Officer. Kwa bahati nilikuta iko 
nafasi anatakiwa Karani mmoja wa kupiga mashine kule Ilonga 
Agricultural Department ambayo yajulikana kwa jina la “Colonial 
Agricultural Insecticide Research Unit”. Nilifika huko, lakini tulishindana 
na mambo ya mshahara kuwa nipewe Shs 80/- plus Cost of Living 
Allowance. Hivyo nilishindwa, nikarudi tena Bomani huko ndiko 
nilikoambiwa nafasi nyingine ya Karani wa kupiga Taipu kwa shamba 
moja huko Kimamba liitwalo Antoniou Sisal Estates Ltd., Kimamba. 
Nilianza kazi kule tarehe 16. 6. 54, nikaanza maisha mapya ya nchi za 
ugenini, nikaacha maskanini Dodoma. Mnamo tarehe 14. 7. 54 nikapokea 
barua toka nyumbani kwa tanzia ya kifo cha mama mzazi na hivyo ikawa 


lazima nifanye inavyopaswa kutimiza wajibu wa vifo kule nyumbani. 

SURA YA KUMI NA NNE 
KAZI UGENINI, NA KURUDI DODOMA 


Kazi yangu ya Karani wa kupiga Tapureta katika Antoniou Sisal Estates 
Ltd., Kimamba niliendelea nayo tangu 16. 6. 54 hiyo mpaka tarehe 22. 11. 
54 ambapo niliitwa na District Traffic Superintendent wa E. A. R. £R H. 
Dar es Salaam ambako nilikuwa nimepeleka maombi yangu ya kazi hii 
ninayojua. Mwito huo ulikuja pamoja na Nauli yao nilikwenda Dar es 
Salaam mnamo tarehe 29. 11. 54 na nilipokewa na mdogo wangu afanyaye 
kazi huko katika kundi la Polisi. Tarehe 30. 11. 54 nilionana na wakuu wa 
Idara hiyo nikajaribiwa, kwa bahati niliweza kama inavyotakiwa. Malipo 
yao ya mshahara kwa mji kama ule nilishindwa, nilipewa nauli yangu 


kurudi Kimamba. 


Niliondoka Dar es Salaam tarehe 7. 12. 54 nilifika usiku Kimamba, na 
tarehe 9. 12. 54 nilaanza kazi yangu ya Karani wa kupiga Taipu kule Ilonga 
Estates, Rudewa Estates Ltd., Kimamba. Makao ya hapa yalinipendeza 
kidogo kuliko kule Kimamba kwa Antoniou Sisal Estates Ltd., kunifaa 
kwangu kuwa nilifanya kazi na mke wangu aliendesha Biashara ya kupika 
pombe ya kuuza kilabuni. Lakini mzee wangu alikuwa amekuja kama mara 
tatu hivi na haja yake kunishauri kuwa nirudi Dodoma kufanya kazi huko. 
Maana ni taabu kwake kunifuata mara kwa mara huko mbali hivyo hali nae 
ni mzee sana. Mashauri hayo yaliambatana na ukiwa aliokuwa nao baada 
ya kifo cha mama mzazi. Ikawa lazima nitoe barua kwa mabwana wangu 


niache kazi na kurudi nyumbani kumwangalia mzee. 

Mnamo tarehe 15. 8. 55 nilipeleka barua ya kuacha kazi, barua iliandikwa 
kutaja tarehe 30. 9. 55 ndio mwisho wa kazi yangu. Bwana John A. Salt 
Manager wa shamba hilo alisikitika sana kwa nini niache kazi? Lakini 
sababu zangu kama nilivyoeleza zilimtuliza. Kabla ya kuacha kazi 
niliandika barua kwa Bwana D. C. Kilosa kuomba ruhusa kupata Cheti cha 
Kilabu ya Pombe kule Stesheni ya Mkata. Maombi hayo nilifanikiwa 
niliposaidiwa na Mtawala wa Usagara Mndewa Kutukutu II wa Masanza 
Kilosa nikapewa cheti kwa gharama ya Shs 85/” kila mwezi kuanzia 1. 10. 
55. Cheti hiki na kazi zote nilikabidhi mke wangu kuendesha Kilabu, nami 
nilirudi huko Dodoma. Mara kwa mara nilikwenda mwangalia huko Mkata 


anavyoendeza kazi yake. 


Kilabu ilifungwa mwezi Desemba 1955 nami nilirudi Dodoma kabisa 
nilipitia Mpwapwa kwa maagizo ya Bwana Mwalimu wa Dodoma Bwana 
G. N. Shann P. E. 0. aliponituma kwenda kufanya mashauri ya kitabu 
changu cha “Hadithi ya mpakuaji wa asali na wenzake wawili”. Mashauri 
yangu kule Mpwapwa yalimalizwa mapema nikapewa Gari na Bwana 
Cameroon Headmaster wa T. T. C. kunifikisha Gulwe Stesheni. Mnamo 
tarehe 24. 12. 55 jioni nikapata Gari la Jumaamosi alfajiri kufika Dodoma 
mnamo Christmas 25. 12. 55 kungojea siku ya 1. 1. 56 kuanza kazi yangu 
katika Idara ya Water Development and Irrigation Department Dodoma. Na 
kweli tarehe hiyo 1. Januari 1956 nilianza kazi yangu Typist Clerk. 


56 


Wakati huo nilikuwa nimepata vyeti vingine vya kazi kutoka katika 
Antoniou Sisal Estates Ltd., Kimamba, na Ilonga Estate, P. 0. Kimamba 


kama:- 


ANTONIOU SISAL ESTATES LTD. 


KIMAMBA 
7 TANGANYIKA TERRITORY. 
NO AA amua SAI 


Kimamba, .... 


CERINFICATE OF SERVICE 


This is tv ceuhify that......2MAIMIAS.....( NYA LE Ba 
WA Waridi 3. LOL AAA cards 1m Our Service AS ahera: Dia Ce 


He leaves today 0....2 ri 


Aa 
Kaa aa AA AA His work has been? 77 z 


207/ sie 40 ; AWA 
ki aa ZA aa Far! fya KAA A YA 
ANTONIOU IsisaL ESTATE Ba D. 
nya aager/ kidla,. As st, PL d; 
Aa aa Daz. JA 
yA Sar rya IOKEO y YA 
O ROY 2007 (picha) 


Baada ya hii niliyopata toka Antoniou Sisal Estates Ltd. ikawa nimepewa 
tena nyingine toka kule Ilonga Estate (yaani shamba la Tawi la Tanganyika 


Cotton Company Ltd. ya Morogoro) ni kama ilivyoandikwa hapa:- 

O ROY 2007 (picha) 


SURA YA KUMI NA TANO 
KARANI KATIKA IDARA YA WATER DEVELOPMENT 
DODOMA 


Katika tarehe 15. 11. 55 nilifika na vyeti vyangu mbele ya Bwana Labour 
Officer Dodoma waliokuwa wanataka Karani. Mnamo tarehe 17 Novemba, 
1955 Labour Officer aliniita kwamba imetokea nafasi ya kutakiwa Typist 
mmoja katika Idara ya maji Dodoma. Baada ya kufika nilipewa majaribio 
kama nafaa au hapana, maana Idara hiyo ilitaka Karani wa Taipu aliye 
hodari. Bwana Labour aliridhika akanipa karatasi kupeleka katika Idara 


hiyo ya usitawisho wa maji siku ile ile. 


Nilifika katika Idara hiyo kama saa 4 hivi, nao walinipa majaribio yao juu 
ya kazi hiyo, nao waliridhika nami wakaniuliza mshahara gani nilikuwa 
napata huko nilikokuwa nafanya kazi wakati uliopita. Niliwatajia 
mshahara mbalimbali lakini ulio wa juu zaidi ulikuwa Shillingi 175/# kwa 
mwezi. Niliulizwa darasa, hapo niliweweseka tu nikataja darasa la nane 
Kingereza, wakaridhika. Nilijibiwa kwamba “Tunaandika barua kwa 
Director of Water Development and Irrigation Department Dar es Salaam, 
akikubali uanze na mshahara wa Shs 170/? tutakuandika. Njoo kusikia 
majibu yake mwishoni mwa mwezi huu”. Basi mimi niliondoka. Kwa 
bahati saa nane hiyo hiyo niliitwa na Bwana G. N. Shann, Provincial 
Education Officer, Dodoma kwa ajili ya kitabu changu nilichotunga cha 
“Hadithi ya mpakuaji wa Asali”. Katika kuendelea na mazungumzo ya 
mpango wake, na jinsi kitabu hicho kilivyokubaliwa kikapigwa chapa na 
kutumiwa na Walimu katika mashule. Alisema maoni hayo yalitolewa na 


mabwana wa T. T. C. Mpwapwa baada ya kusoma nakala yake. 

Baada ya hayo aliniambia kwamba: “Nitakupa barua ufike huko Mpwapwa 
wanahitaji mwende kuonana ili mkamilishe mpango wa upigaji chapa kwa 
kitabu hicho, ni vema zaidi”. Nilikubali akaniandikia barua na akanipa ile 


nakala ya kitabu changu. 


Kabla ya kuondoka aliniuliza kuwa wapi nafanya kazi sasa? Nami 
nilimwambia: “Kwa sasa sina kazi na hivi natoka Water Developement 
Department wanataka Karani wa Taipu mmoja, lakini nimeambiwa nije 
mwisho wa mwezi kupata majibu kamili”. Alinijibu ya kwamba “Kwa 
kuwa nakufahamu sana tangu ulipokuwa Hazina ya Wenyeji, na jinsi 
juhudi yako ilivyo, ningependa kama ungekuwa mtumishi katika Idara hii 
ya Elimu. Mwishoni mwa mwezi ujao Karani wetu mmoja anaacha kazi 
kabisa. Kama unapenda mimi nitaandika barua kwa Mkuu wa Idara hii Dar 
es Salaam akiniruhusu kujitafutia Karini mwenyewe itakuwa wewe”. Mimi 
nilikubali, nae akasema “barua naandika leo hii, njoo mwisho wa mwezi 
kusikia majibu”. Basi baada ya kutoka hapo Bwana Liwali wa Dodoma 
akaniambia kwamba wao wanatafuta Typist mmoja katika Dodoma Town 


Council mwenyeji akasema angefurahi sana kama ningekuwa nimi. 


Niliondoka Dodoma kwenda kuangalia mke wangu huko Mkata na kuona 
kazi yake jinsi inavyoendelea. Nilikaa huko hata Desemba ilipofika nilifika 
Dodoma tena kusikia majibu. Nilionana na Bwana Mwalimu alisema: 
“Atakuja Karani mwingine toka Hedkwata, lakini nasikitika nitafanya 
nini”. Nilipofika Water Development nilikuta majibu yametoka kwa 
Director anasema: “Siwezi kukubali kumpa Karani yeyoye mshahara wa 
Shs 170/- bila kwanza kuona Cheti chake cha Shule cha darasa la kumi 
kama alipita mtihani wa Serikali, kama hana lazima aanze na mshahara wa 
Shs 120/- na kutazama maendeleo yake kama miezi 6 halafu nitamfikiria 


baadaye”. 

Barua hii niliposomewa nilipata masikitiko makubwa sana. Lakini 
nitafanya nini, kumbe mzee nae anang'ang'ania tu kwamba nipate kazi 
hapa Dodoma? Hivyo nilikubali mshahara huo wa 120/5 kwa mwezi. 
Baada ya ukubaliano walimwandikia barua Director kwamba: 
“Tumekubaliana kwa mshahara wa Shs 120/ na kazi itaanza tarehe 1. 1. 
1956; na huyu tuliyekuwa nae tumempa barua ya kuacha kazi kwamba 
hafai. Kazi yake itaishia tarehe 9. 1. 56. Kwa hiyo tupelekee mapema 
Departmental Warrant ya Karani huyu mgeni kwa ajili ya mshahara wake”. 


Nilikwenda Mkata kumwangalia mke wangu. 


Katika tarehe 16 January 1956 Mkuu wa Idara hii aliandika barua kwa 
Divisional Engineer wetu wa Dodoma kwamba: “Nipe taarifa ya Bwana 
Mathias E. Mnyampala, kiasi cha elimu ya madaraka yake na ujuzi 
mwingine kwa kazi alizofanya baada ya masomo yake. Haiwezekani kwa 
mimi kukubali mshahara wa Shs 120/# kuwa ni sawa na elimu yake au 
hapana. Basi habari zake darasa gani alifika kadhalika na kazi gani alifanya 
kwanza nipe majina na mahali alipofanya. Baada ya kujulishwa habari hizo 


nitakupa hakika yake”. 


Baada ya kusomewa barua hiyo nilikonda mwilini. Mawazo yangu yakawa 
mengi mno. Elimu ya leo mpaka uwe na Cheti cha kuacha shule na 
madarasa uliyopita, mimi sikuwa na Cheti cha Shule, bali vyeti vya kazi 


nilikuwa navyo na vya elimu fulani fulani niliyojifunza juu juu tu. 

Hivyo walitaka vyeti vyangu vyote, na kusema isipokuwa cha shule tu sina, 
lakini niliacha darasa la nane, (kwa kutaka nifanikiwe). Wakati wote huu 


nilikuwa nafanya kazi, lakini mshahara haujajulikana baado. 


Offisa wangu aliandika barua kwao tarehe 23. 1. 56 na kutaja vyeti vyangu 
vya kazi kimoja kimoja, sifa yake, na mahali nilipofanya na tarehe ya 
kuacha. Isipokuwa tu sina Cheti cha shule nilisoma zamani 1936. Baada ya 
kutaja sifa za vyeti hivyo alitia mkazo sana na kusifia sana kazi zangu 
zinavyokwenda, na hapana budi ningepata mshahara mwema zaidi kuliko 
huo na 120/- zikipunguzwa mtu huyu atakimbia na itakuwa hasara kwetu. 
Maana ni vigumu sana katika mji wa Dodoma kumpata Karani Mwafrika 


wa Taipu aliye hodari sana kwa upesi sana. 


Mpaka mwisho mwa mwezi majibu hayajaja sikupata mshahara mpaka 
tarehe 9. 2. 56 ndipo tulipopokea simu ya kusema: “Mshahara wake ni Shs 
160/- kujibu barua yako ya 23. 1. 56”. Hata tarehe 13. 2. 56 Chief 
Secretary to the Government akaandika barua yake ya ukubalio (In the 
Lower Clerical (b) Scale), kwa mshahara huo 160/# katika Temporary 
muda wa miezi 6 baada ya hapo na sifa au kazi ikiwa njema ndipo 


niandikwe mtumishi wa daima. 


Tarehe 1 July, 1956 nilipata maongezo ya mshahara wangu zikawa Shs 
173/75 Clerk “General Division”. Kutokutimiziwa ahadi yangu niliacha 


kazi katika Idara ya maji. 

Wakati nilipoacha kazi tarehe 20/9/1956 nilikwenda jitafutia shamba Zuzu 


kulima. Hapo nilipata Hati ya kuacha kazi (Certificate of Service) kama 


hivi hapa chini ifuatavyo:- 


O ROY 2007 (picha) 


SURA YA KUMI NA SITA 
KARANI KATIKA IDARA YA KILIMO DODOMA 


Ingawa nilikusudia kuendesha kilimo kule karibu na Stesheni ya Zuzu 
umbali wa maili 9 toka Dodoma mjini, aliyezoea kazi ni shida sana kukataa 
kazi imtokeapo mbele ya macho yake. Ilikuwa ni Jumaapili tarehe 
4/11/1956 Karani wa Mkuu wa Idara ya Kilimo wa Jimbo la kati alifika 
nyumbani kwangu kuniambia kwamba yeye anatazamia kwenda likizo 
kwao Unguja, nao hawana Karani mwingine Mwafrika wa kushika mahali 
pake. Karani huyo jina lake alikuwa ni Athmani Ibrahim. Alisema Afisa 
wake alikuwa amearifiwa kwamba mimi nilikuwa nimeacha kazi katika 
Idara ya Ustawisho wa Maji, hivyo Afisa wao alinihitaji nikamshikie 
Bwana Athmani kazi yake kwa muda wa mwezi mmoja tu. Mimi nilitoa 


udhuru wangu lakini alizidi kuninasihi nikamshikie mpaka atakaporudi. 


Jumaatatu tarehe 5/11/1956 nilifika katika Afisi ya Kilimo na nilimkuta 
Bwana Shamba wa Jimbo la kati Bwana K. Johansen. Bwana huyu alikuwa 
ananijua tangu nilipokuwa Hazina. Baada ya kuonana naye aliniomba 
nishike kazi ya Karani wake kwa muda wa siku thelathini tu. Nilimwambia 
shida zangu za mashamba na pia nilikuwa na madai ya ng'ombe kumi huko 
Bahi. Bwana Johansen aliniahidi kuwa pindi ninapotaka kwenda huko 
nitapewa ruhusa ili niende kwenye shughuli zangu. Tulikubaliana na 
Bwana huyu kwa kuanza kazi na nilianza kazi siku ile ile ya tarehe 5/11/56. 


Bwana Athmani Ibrahim Karani huyo aliondoka kwenda Unguja. 

Baada ya mwezi mmoja hivi Karani huyu hakurudi lakini alipeleka barua 
akisema kuwa hakuwa na nafasi, aliomba kuongezewa siku kumi zaidi. 
Baada ya siku hizo alirejea kazini kwake. Afisa wa Kilimo aliniomba kuwa 
afadhali nikamilishe tena mwezi wa pili ndipo nitakapoondoka. Hivyo 


ikawa nimesonga tena mwezi wa Desemba, 1956. 


Baada ya kuendelea na kazi hiyo ilipofika tarehe 22/12/56 Bwana Athmani 
Ibrahim aliomba ruhusa ya kwenda kulia Sikukuu ya Christmas huko 
Kimamba kwa wakweze. Aliruhusiwa. Ahadi ya kurudi Afisini ilikuwa 
tarehe 27. 12. 56 lakini Karani huyo hakurudi kama tulivyotazamia. 
Ilipofika saa 8 mchana tulipokea simu yake akisema kuwa basi yeye kazi 


hataki, mshahara wake uwe ndiyo badala ya Notisi yake ya kuacha kazi. 


Nami ikawa nimemwambia kuwa: “Na mimi kazi basi kwani shughuli 
zangu zilizonifanya niache kazi huko kwenye Idara ya Maji zilikuwa 
zinaningoja”. Bwana K. Johansen Afisa wa Kilimo alinisihi kuendelea na 
kazi mpaka atakapopata Karani mwingine. Ukaidi si maungwana, 
nilikubali kuendela na kazi. Karani mwingine hakupatikana nikaombwa 
kuendelea moja kwa moja kazi. Wakati huo nilikuwa nalipwa mshahara wa 
Shs 176/- kama Karani wa daraja la chini. Niliendelea na kazi yangu kwa 


vizuri sana nikapata sifa njema sana. 


Mnamo 1/5/1958 nilichaguliwa na D. C. kuwa Diwani wa D. D. C. na 
1/1/1959 nikachaguliwa tena kuwa Halmashauri wa elimu Dodoma. Baada 
ya kazi yangu nikawekwa tena kuwa mfasiri mashuhuri makala nyingi za 
kilimo zilizoandikwa Kingereza kuzifasiri katika lugha ya Kiswahili ili 
kuzigawa kwa wakufunzi wa kilimo na kuwagawia wakulima. Mpaka 


mwaka 1960 Januari nikawa na shahara wa Shs 208/-. 


Tangu hapo sijaacha tena mpaka leo hii. 

SURA YA KUMI NA SABA? 
KAZI YA ULIWALI MPANDA 


Baada ya kuendelea na kazi ya ukarani katika Idara ya Kilimo siku moja 
niliposoma Jarida la Serikali niliona tangazo la nafasi ya kazi ya uliwali 


huko Mpanda. Nakumbuka lilikuwa la tarehe 16 Novemba, 1959. 


Nilipeleka maombi yangu kwa Bwana P. C. wa Tabora kupitia mikononi 
mwa Mkuu wetu ambaye jina lake aliitwa Brookbank. Barua yangu ilipitia 
mikononi mwa Bwana D. C. wa Dodoma Bwana Aers. Barua hiyo 


aliipeleka kwa njia ya Siri (Confidential) na mapendekezo yao. 


Nilikaa sana bila kupata majibu tangu Novemba 1959 mpaka Februari 1960 
nilijibiwa kuwa nimekubaliwa na niende Mpanda haraka. Mshahara wangu 


ulikuwa Shs 218/75. 


Nilisafiri kwenda Mpanda tarehe 28/2/60 toka Dodoma na nilifika Mpanda 
tarehe 29/2/60. Tarehe 1/3/1960 nilianza kazi ofisini katika Mahakama ya 
mji wa Mpanda. Ingawa nilianza kazi na mshahara wa Shs 218/75 mwaka 
1961 uliongezeka na kuwa Shs 230/- na mwaka 1962 kwa kufuata Ripoti 
ya Kadu nilipata mshahara wa Shs 266/-. 


Kazi yangu ilikuwa kuutawala mji wa Mpanda na sehemu zote za Kampuni 
ya Madini Mpanda. Cheo cha Liwali au Jumbe Mkuu wa Mpanda ilipofika 
mwezi wa Septemba 1962 nikashika kazi ya Uhakimu tu utawala ukawa 


mikononi mwa Wizara ya Utawala. 


4 |naandikwa “SURA YA KUMI” katika mswada (mhariri). 

Nilipata bahati ya kuandika vitabu vingi — kama vile Diwani ya 
Mnyampala, Waadhi wa Ushairi, Utenzi wa Enjili, Mbinu za Ujamaa, Kito 


cha Hekima na Taaluma ya Kiswahili, na kadhalika. 


Nilihama Mpanda tangu 16/5/1963 kuja Dar es Salaam nikawa Hakimu wa 
Temeke kisha nikaja Kariakoo tangu 1/7/1963 na kuwa Mkuu wa 
Mahakimu wengine. Wakati huo nikawa na mshahara wa Shs 350/- na 


mwaka 1964, Julai nikapata Shs 500/-. Grade TII. 


SURA YA KUMI NA NANE? 
KUWA KADHI WA DAR ES SALAAM 


Nilikuwa na kazi nyingi Kariakoo na nilijipatia sifa njema. Tangu tarehe 
1/4/1966 nikahamishwa Kariakoo kuja Ilala “A” ambapo ni Mahakama ya 
Kadhi inayoshughulika na Mirathi, Ndoa na Talaka kufuata sheria za Dini 
ya Uislamu. Kusema kweli ni mara ya kwanza kukaliwa na Mkristo. 
Wakati huu nikipata mshahara wa Shs 550/-. Kwa hakika kazi hii ya Kadhi 
ilitofautiana kidogo na ile ya zamani. Kazi zilikuwa ni zile zile bali aliitwa 


Hakimu Mkuu badala ya Kadhi moja kwa moja kama zamani. 


> Inaandikwa “SURA YA KUMI NA MOJA” katika mswada (mhariri). 

Kwa muda wa miezi 8 hivi nilipata uhamisho kutoka Dar es Salaam 
kwenda Dodoma katika Mahakama ya mjini. Baada ya kuarifiwa uhamisho 
nikapata maongezo ya mshahara wangu kuwa Shs 740/- kwa mwezi tangu 
1/9/66. Hapo ikawa nimewekwa katika (Grade II) Daraja ya Pili. Uhamisho 
wangu niliarifiwa niondoke tarehe 15/11/66 na ilibadilishwa na kuwa 


niondoke tarehe 30/10/1966. 


Kwa vile mimi ni Rais wa Chama cha Usanifu wa Kiswahili na Ushairi 
Tanzania (UKUTA) Halmashauri Kuu ya UKUTA ilifanya tafrija ya 
kuagana nami mnamo tarehe 29/10/66 ndani ya Jengo la Chuo Kikuu cha 
Elimu kwa Watu Wazima. Tafrija hiyo ilifana sana. Halmashauri Kuu 
iliandaa vinywaji baridi na nilipewa zawadi ya saa ya mezani ili nifikapo 
Dodoma niikumbuke Halmashauri Kuu na nikumbuke shughuli zake za 
mara kwa mara zikumbushwazo na saa. Niliondoka mimi mke wangu na 
wanangu kwenda Dodoma Jumaapili 30/10/66 na kufika Dodoma alfajiri 
ya 31/10/66, na hapo nilipokelewa vizuri sana na wanachama wa UKUTA 


wa Tawi la Dodoma. 


SURA YA KUMI NA TISAS 
KARII WA MAHAKAMA KUU 


Uhamisho wangu wa kutoka Dar es Salaam kwenda Dodoma ulitimia kama 
nilivyopelekwa na wakubwa wenyewe wa kazi yangu. Hapo nilipata bahati 
njema ya kushughulika na mambo pia binafsi. Jengo langu nililoanza tarehe 
14/4/64 lilipata bahati ya kuendelezwa na likawa limemalizika mnamo 


mwaka 1967. 


€ Inaandikiwa “SURA YA KUMI NA MBILI” katika mswada (mhariri). 

Mnamo tarehe 23/4/68 nilipokea simu kutoka Mahakama Kuu Dar es 
Salaam ikiniambia niondoke mara moja kuhamia Dar es Salaam. Ni lazima 
niwe tayari kuwasili Dar es Salaam mapema mnamo Juma la kwanza la 


Mei 1968 kwa uhamisho. 


Hakika nilijiandaa kusafiri kwenda Dar es Salaam kwa uhamisho huo, 
lakini kwa bahati mbaya njia zilikuwa zimefungwa. Niliondoka Dodoma 
tarehe 4/5/68 Jumaamosi kwa njia ya Arusha — Moshi — Same — Korogwe 
mpaka Dar es Salaam. Nilifika Dar es Salaam tarehe 5/5/68 na nilihudhuria 
Mahakama Kuu mnamo 6/5/68. 


Wakati nilipoondoka Dodoma sikujua nakwenda kufanya kazi gani, na 
hasa nilifikiria kuwa ni kazi zangu zile zile tu za Uhakimu wa Mahakama 
za Mwanzo. Fikira zangu na matokeo yake vilikuwa tofauti kabisa. 
Nilipofika nilikuta Msajili wa Mahakama Kuu hayupo yuko safarini. 
Nilipokelewa na Bwana M. U. M. Minja kwa niaba ya Msajili wa 
Mahakama Kuu. Bwana Minja aliniambia kuwa “umechaguliwa na Bwana 
Msajili kushughulika na mambo ya kutafsiri kazi za Majaji kwa hapa 
kwenye Mahakama Kuu”. Mimi nilimjibu kwamba “kazi ya kutafsiri ni 
ngumu sana. Inataka mtafsiri usipoteze maana ya neno la asili na kulinda 


ukamilifu wake. Vipi? Mbona mimi si hodari sana wa lugha ya Kiingereza? 

Nitafsirije ili kukamilisha hayo yawe sawa?” Bwana Minja alinijibu kuwa 
“Tuna imani kubwa kwamba hutashindwa kutafsiri Kiswahili kwa 
Kiingereza na Kingereza kwa Kiswahili. Ingawa hutatafsiri kwa 
Kiingereza fasaha sana lakini Majaji wataelewa ni nini maana yake 
yaliyotafsiriwa kutoka katika Kiswahili kuja kwenye Kiingereza”. Katika 
majadiliano hayo mimi nilikubali lakini niliwaomba nisije nikapewa kazi 
ya kutafsiri Mahakama kwa Majaji kama mkalimani kwani kwa usemi 
ulimi wangu mzito na kutosikia upesi upesi na kujibu upesi upesi. Maombi 


hayo yalimngojea Bwana Msajili. 


Bwana Msajili aliporudi tulionana naye akanifikishia madhumuni 
niliyoitiwa hapo. Mimi nilijitetea juu ya ujuzi wangu ambao ni mdogo juu 
ya lugha ya Kingereza. Naye aliniambia vile vile kama Bwana Minja 
alivyoniambia. Alikubali ombi langu la kutoingia Mahakamani kwa Majaji 
kuwa kama mkalimani. Hapo nilifurahi kidogo, kwani tafsiri zangu 


zitakuwa za kuandika tu. 


Baada ya hapo nilikabidhiwa majalada yote yanayotoka kila upande wa 
Tanzania kwenye Mahakama za Mwanzo kuja kwa Majaji kwa Rufaani. 
Ikawa lazima nitafsiri jalada zima kutokana na maandishi yote ya 
Mahakama za Mwanzo na Hukumu zao za Kiswahili kuwa katika 
Kiingereza na sababu za waombaji Rufaani. Kwanza kazi hiyo ilikuwa 
ngumu sana kwangu kila nikitafsiri nakuwa na wasiwasi kufikiria kuwa 


sijui kama Majaji wataelewa tafsiri zangu vizuri au watagomba sijui! 

Lakini kwa bahati nzuri niliambiwa tafsiri zangu nzuri zaeleweka vema 
haidhuru ufasaha (Grammar) wake haukukamilika kama wanachuoni 
walivyo lakini tafsiri zangu nzuri kwa jumla. Hapo niliondoa wasiwasi, 
nikajitahidi sana hata wakati wengine huambiwa kuwa “Jalada hili 
linatakiwa leo hii hii liwe limekwisha tafsiriwa na kukabidhiwa Jaji fulani”. 
Hushika Jalada hilo na hulitafsiri haraka sana na mara Jaji aliyelihitaji 
hukabidhiwa bila kuchelewa. Ama kwa kweli Mungu akikupa kazi fulani 


hukupa pia na uwezo wa kutimiza kazi hiyo. 


Wakati niliposhika kazi hii nilikuwa nalipwa mshahara wa Shs 280/- kwa 
mwezi na nilikuwa nimepita mtihani wa sheria, karatasi ya kwanza ya 


Somo la Mahakama za Mwanzo “PRIMARY COURTS”. 

Picha 1 Ukurasa wa Kwanza wa mswada wa Maisha ni kugharimia 


O MNYAMPALA 2013 (mswada na maandishi yake); 0 ROY 2013 (picha) 

Picha 2 Ukurasa wa Pili wa mswada wa Maisha ni kugharimia 


CO MNYAMPALA 2013 (mswada na maandishi yake); 0 ROY 2013 (picha) 

Picha 3 Ukurasa wa Tatu wa mswada wa Maisha ni kugharimia 


O MNYAMPALA 2013 (mswada na maandishi yake); 0 ROY 2013 (picha) 

Picha 5 Mary Mangwela Mnyampala "Wastara", mke wa Mathias E. Mnyampala 

Picha 6 Mathias E. Mnyampala: Mwalimu wa Kiswahili katika Jeshi la Kujenga Nchi (J.K.T.) 
c.1960 


Picha 7 Julius K. Nyerere na Mathias E. Mnyampala katikati ya Mkutano wa Washairi (1968) 

Picha 8 Kaburi la Mathias E. Mnyampala — Dodoma (2007) 
CO ROY 2007 

Picha 9 Ai ndwele yaniuma (Mvumi Hospital Dodoma - 7/3/69) 
O MNYAMPALA 2013 (waraka na maandishi yake); 0 ROY 2013 (picha) 


Mathias E. Mnyampala anaendelea kuandika mashairi katika kijitabu 
wakati alilazwa Hospitali na kushikwa vibaya na ndwele. Beti tano za 


kwanza hazipatikani (mhariri). 

Picha 10 Msanii wa Taifa (1987) 
O ROY 2007 (picha) 

HKISHANI YA JAMHURI YA MUUNGANO " 


HAYATI WATHIAS MYAMPALA ALIZALIWA HUKO DODOALE MWAKA 1019, NA KUFARIKI DUNIA KIWAKA 
1989. ALISOMA KATIKA SHULE YA MSINGI YA BIHAWANA MKOANI DODOMA, 


MWAKA 1945 HADI 1960 ALIAJIRIWA SERIKALINI KAMA KARANI, AKIFAKYIA KAZI HIYO HUKO MANYONI, 
KONGWA NA MPANDA. KIWAKA 1960 HADI 1965 ALIKUWA HAKIMU WA MAHAKAKA YA KWWANZO KIPANDA, 
MWAKA 1065 ALIKAMISHIWA DAR ES SALAAM ALIKOENDELEA KUWA HAKIMU RADI MWAKA 1569, 
ALIPOFARIKI DUNIA. ANEZIKWA DODOMA. 


HAYATI MATHIAS MNYAMPALA NI MTUNZI MAARUFU WA KISWAHILI AMEANDIKA KAKALA 
MBALIMBALI KATIKA MAGAZETI NA AMEWAHI KUWA MTUNZI WA MASHARI YALIYOGHAKIWA 
KATIKA UHAI WAKE AMEANDIKA VITABU 13 VILIVYOCHAPISHWA NA INASADIKIWA KUWA IPO MISWADA 
YAKE KUNGI AMBAYO HAIJACHAPISHWA MIONGONI MWA VITABU VYAKE MAARUFU NI 
DIWANI YA MNYAMPALA, VITO VYA HEKIMA, KISA CHA MRINA ASALI NA WENZAKE, NGONJERA ZA UKUTA, 


JUZUU | KA JI, UMOJA NI NGOME YETU, NA HISTORIA, MILA NA DESTURI ZA WAGOGO. 


' HAYATI MATHIAS UNYAMPALA NI KIWANDISHI MWANZILISHI WA KGOJERA NA ANAYO NAFASI YA 
PEKEE KATIKA FANI HIYO. FAhI YA NGONJERA IMEENEA KWA HARAKA HAPA AFRIKA MASHARIKI. 
WEKUWA HINJIA MOJAWAPO YA KUELIMISHA UMMA KATIKA MAMBO MBALIMBALI YANAYOGUSA MAISHA 
YAO YA KILA SIKU. FANI HIYO INAYOTUMIKA SANA MASHULENI, KATIKA VYOMBO VYA HABARI NA 
KADHALIKA, IMEWEZA KUPENYA KIPAKA VIJIJINI, NA KUVUKA HIPAKA HADI NCHI JIRANI, AIDHA, HAYATI 
WHYALPALA NI MWANZILISHI WA TENZI ZA AINA YA 'MTIRIRIKO NA MSISITIZO". JUHUDI ZAKE HIZI NI 
MCHANGO MIKUBWA KWA TAIFA HILI NA ULIMWENGU KWA UJUMLA KATIKA KUKUZA LUGHA YA 
KISWAHILI 


EA TI AIM 
A KWA SABABU HIZO, MIMI ALI HASSAN MWINYI, “Rab WA JAMHURI YA MUUNGANO WA TANZANIA, 
HAMTUNUKIA HAYATI MATHIAS MNYAMPALA,  MSHANI YA JANHURI YA MUUNGANO WA TANZANIA. 


IMETOLEWA IKULU KWA MUHURI YA Sary, vu £o TAREHE 9 DESEMBA, 1994. 


Picha 11 Nishani ya Jamhuri ya Muungano wa Tanzania (1994) 
CO ROY 2007 (picha) 

Marehemu Mathias E. Mnyampala (1917 — 71969) aliandika habari za maisha 
yake wakati alipokuwa ameshaona kwamba anakomea mwisho wa uhai wake 
kutokana na kuumwa sana na ndwele miaka 1968-1969. Wakati huo alikuwa ame- 
shakuza sana lugha ya Kiswahili kwa ufasaha wake wa kishairi na mambo men- 
Bine mengi pamoja yake vitabu vyake kuhusu historia ya UBogo, siasa ya Ujamaa, 
dini na maisha ya wafu maarufu kama Mtemi Mazengo na Sheikh Kaluta Amri 
Abedi, 

Kwa sababu kumbe alifanikiwa sana kutoka utoto wake katika machunga ya UBo- 
30, bila kujua kusoma wala kuandika hadi umri wa kuoa mke na kulipa kodi, mpa- 
ka ubingwa wa lugha ya Kiswahili na utungaji wa idadi ya vitabu inayozidi ishirini 
na tano akiwa anadhaniwa na wataalamu wa ushairi wa Kiswahili na washairi 
wenzake wenyewe kuwa malenga mmoja mkuu wa Karne iliyopita. 

Alikuwa mzalendo mkubwa wa Taifa la Tanzania na alijitolea kabisa kueneza 
lugha yake Kiswahili maisha yake yote. Mchango wake Mathias E. Mnyampala 
kwa fasihi ya Kiswahili na Taifa lake ni tukufu, kadiri ya kupewa heshima kubwa 
ya Nishani ya Jamhuri ya Muungano wa Tanzania na Mheshimiwa Rais Ali Has- 
san Mwinyi mwaka 1994. 

Mswada huu ambapo marehemu Mathias E. Mnyampala anatusimulia habari za 
maisha yake binafsi ulibaki muda mrefu sana uliozidi miaka arobaini bila kupigwa 
chapa. Uligunduliwa mwaka 2007 mjini Dodoma na kupata kuhaririwa mwaka 
2013. Kwa mara ya kwanza, toleo hili kutoka shirika la DL2A - Buluu Publishing 
(Ufaransa) linawapa wasomaji watukufu na wapenzi wa Kiswahili nafasi ya pekee 
ya kugundua maisha ya mzungupule huyo wa Kiswahili na fasihi yake. 


BN 9791092789 

